Boorama - Wikipedia\n(Waxaa laga soo toosiyay Boorame)\nBoorama (Af Ingiriis : Borama; Af carabi: بوراما) (sidoo kale loo yaqaano Borame iyo Boorame) waa magaalo madaxda gobolka Awdal ee waqooyi-galbeed Somaliland, iyo fadhiga dowlada Degmada Boorama.\nMagaalada Boorame oo kor laga sawiray.\nSuleymaan Xasan Haadi\nBoorama waxay u dhowdahay xadka Itoobiya iyo Jabuuti. Magaaladan waxaa degan dad gaaraayo in ka badan 200,000 oo qof. Boorama waxay ka mid tahay magaalooyinka ugu taariikhda dheer dalka Somaliland, waa dhulkii eey maamuli jireen saldanadii Adal. Deegaanka magaaladu ku taalo waa dhul sare oo buuroleey ah, midaasi oo ka dhigta qaboow wakhtiga jiilaalka.\nMagaalada Boorama waa saldhiga waxbarashada dalka Somaliland, waxaa ku yaala dugsiyo, koolejyo iyo jaamacado badan; midaasi oo sababtay in Boorama loo bixiyo "hooyga waxbarashada shacabka Soomaaliyeed". Borama waxa ku yaala Jaamacada ugu wayn waqtigan dalka Soomaaliya ee Jaamacadda Camuud. Intaasi waxaa dheer in Borama tahay meeshii lagu aasaasay heshiisyadii beelaha waqooyiga Soomaaliya ka dib dagaaladii sokeeye ee 1991kii.\nGuud ahaan magaalada Borama waa mid jawi degan oo nabad iyo aqoon lagu yaqaano.\n2 Dhismaha magaalada\n3 Ilaha dhaqaalaha\n5 Gaadiidka Safarka\n6 Dadka Caanka Ah\n7 Magaalo Mataan\nMeesha ee ku taalo magaalada Boorama waa dhul buuroleey ah oo mararka qaar Dhulgariir ka dhaco. Boorama waa magaalada kaliya oo ugu dhul gariir badan wadanka jamhuuriyada somalia iyadoo dhul gariiradii ugu badnaa ay ka dhaceen Boorama sanadka markuu ahaa 1980 wakhtigaas oo magaalada Boorama ka dhacay dhul gariiro aad u fara badanaa, sidoo kale waxa la dareemay sanadkii 2011. Sidoo kale dhulgariirka waxoo gaaraa magaalooyinka kale oo ku yaalo gobolka Woqooyi Galbeed. Magaalada Boorama meesha eey ku taalo waa meel qaboow adag ka dhaco wakhtiyada jiilaalka ee u dhexeeya bilaha November ilaa February, waana meel jawigeeda isbadalo.Sidoo kale magaaladu waxey leedahay dhul daaqsiimeey cows badan oo xayawaan badani ku nool yahay. Juquraafi ahaan beesha magaalada Borama ku nooli waxay deegaan ama aay xudoodo la leeyihin sedex beelood oo ka mid ah beelaha Somalida: Ciise oo dhanka Jabuuti ah Isaaq oo aay dhanka Somaliland isla dagaan iyo Ogaaden ooy Ethopia wada dagaan; taasina waxay ka dhigtay dad dhaqan kastaba fahami kara, furfuran oo ka ilbaxsan reeraha kale.\nBoorama waxee ka midtahay magaalooyinka aad u soo korooyo, magaaladaan waa magaalo ee dhismo ku socoto,waa magaalada ugu quruxda badan woqooyi galbeed. Waana magaalo leh garoon diyaaradeed. Borama waxay ku jirtaa magaalooyinka ugu cimilada wanaagsan geeska afrika, waana meel aya aad ugu helaan dalxiisayaashu, waa meel biyaha aad ugu qani ah. Borama waa magaalada kaliya ee ayna saamayn dagaalada sokeeye ee ka kadhay dalka, waa magaalo aad u nabadbadan yadoo ay ajaanibku aad u jecelyihiin. Borama waxa ku yaala Jaamacada ugu wayn waqtigan dalka Soomaaliya ee Jaamacadda Camuud, jaamacadan waxay kulmisa dhammaan arday soomaliyeed ee ku kala nool wadanka somalia yadoo ay jaamacadan ay isugu imaadaan. sidoo kale waxa ay leedahay jaamacada Elo- university oo kaalinta sadexaaad ka gashay heerka waxbarasho ee jaamacada soomaaliya qiimanyntii sanadka 2014. Borama waa magaaladii lagu aas aasay Dawlada Somaliland, waa magaalo dadka ku nooli ay nabada aad u jecelyihiin.\nDhaqaalaha magaalada boorama waxee ku tiirsantahay xoolaha iyo beeraha, Waa magaalo ku dadaasho horumarka, sidoo kale waxee leedahay hoteel aad u casriyeesan (Hotel Rays) oo ah Hoteelka Somaliland ugu qurxoon.Inkastoo ee magaaladaan ka tirsantahay dalka somaliland oo aan ictiraaf ka haysan dunida hadana dhaqaalo fiican bay leedahay.Magaalada boorama waxaa laga joojiyay shilin soomaaligii lagu ne badalay lacagta jamhuuriyada Somaliland.\nMagaalada Boorame waxa ay aad ugu fiicantahy dhanka waxbarashda, waxeyna leedahay dugsiyo iyo jaamacado wax laga barto oo tayo leh oo ay kamid yihiin Jaamacadaha Camuud & Eelo oo loogu yimaado mandiqada Geeska Africa.\nBorama waxa loo yaqaana Hoyga Wax-barashada Soomaaliyeed.\nMagaalada Borama ma ahan magaalo madaxda gobolka Awdal oo kali ah ee sidoo kale waa xudunta waxbarashada. Waxaa ku yaala magaalada in ka badan 100 dugsi oo iskugu jira Dugsiyo Hoose, Dhexe iyo Sare. Dugsiyada sare ee ugu caansan magaalada waxaa ka mid ah: Al Aqsa Secondary School, Sh. Ali Jowhar Secondary, Ubaya- Ibnuka'ab Secondary School, Hassan Ardale Secondary School, Aayatiin Secondary School, Waaberi Secondary School, Al Qalam Secondary School, Al Nuur Secondary School and Adam Isaak Secondary School.\nSidoo kale magaalada Borama waa hoyga Jaamacadda Camuud oo ah jaamacadii ugu horeeysay ee laga aasaaso cariga Soomaaliyeed burburkii dowladii Siyaad Bare ka dib. Jaamacada oo dhacda 5km bariga caasimada ayaa waxa dhigta kumanaan ardey ah oo ka kala yimid meelo kala duwan oo ka tirsan mandaqada Bariga Afrika. Waxa iyadna caasimadan ku taala jaamacada heerka sare ah ee EELO American University oo tiirka loo dhigay sanadkii 2005, iyo waliba SAW Community College. \nWaxa iyadna xusid mudan in caasimada Borama tahay hooyga Dugsiga Dhagoolayaash oo ah midkii ugu horeeyay ee laga furo gayiga Soomaaliyeed. Dugsigan dhagoolayaasha waxa uu tababar iyo waxbarasho lacag la'aan ah u fidiyaa dhammaan dadka dhagoolayasha.\nBulshada magaalada Borama waa dad aqoonta aad u tix-galiya taageero fiicana siiya horumarinta wax-barashada. Waxa lagu qiyaasaa in 95% shacabka magaaladu leeyahay aqoon dugsi dhexe, in ku dhow 30% eey aqoon heer jaamacadeed taasi oo iskugu jirta dal iyo dibad.\nGaadiidka ugu muhiimsan ee magaalada Borama waa gaadiidka dhulka kaasi oo isku xidha wadanada Jabuuti, Itoobiya iyo magaalada Borama iyo inta ee Somaliland. Sidoo kale waxay magaalada Borama leedahay Gegada Diyaaradaha Borama (Borama Airport) inkastoo aanu shaqaynin sanadan dambe, balse ay jirto rajo ah in dib u dhis lagu sameeyo.\nDadka Caanka Ah\nDad badan oo heerar kala duwan ah ayaa magaalada Borama deegaan ku ah. Kuwaasi waxaa ka mid ah:\nDaahir Rayaale Kaahin, madaxweyihii hore ee Jamhuuriyada Somaliland\nCabdiraxman Saylici, madaxweyne ku xigeenka Somaliland\nYusur A.F Abraar, maareeyaha sare ee Bankiga dhexe Soomaaliya\nDr.Abdirahman Ducale Bayle Wasiirkii hore ee Arimaha Dibada ee Soomaaliay ahna Madaxa mashaariicda dibada ee Afrika Development Bank\nCabdisalaam Cumar, wasiirka arimaha dibeda ee Soomaaliya\nMagaalada Borama waxay mataan la tahay magaalada Henley ee wadanka Ingiriiska, taasi ooy leeyihiin xidhiidh aad u fiican.\n↑ xadka Itoobiya iyo Jabuuti\n↑ "hooyga waxbarashada shacabka Soomaaliyeed"\n↑ siyaasada dadka reer Awdal\n↑ dhul buuroleey ah oo mararka qaar Dhulgariir\n↑ Xadaarada iyo ilbaxnimada reer Borama\n↑ Koritaanka magaalada Borama\n↑ Borama waxa ku yaala Jaamacada ugu wayn waqtigan dalka Soomaaliya ee Jaamacadda Camuud\n↑ EELO American University oo tiirka loo dhigay sanadkii 2005, iyo waliba SAW Community College\n↑ Waxbarashada iyo horumarka gobolka Awdal\n↑ Gegada Diyaaradaha Borama (Borama Airport)\n↑ Aeronautical chart at SkyVector\nWaxaa laga keenay "https://so.wikipedia.org/w/index.php?title=Boorama&oldid=206310"\nLast edited on 8 Oktoobar 2020, at 16:33\nBoggaan waxaa markii ugu danbeesay wax laga badalay 8 Oktoobar 2020, marka ee eheed 16:33.


Muuqaalka Dawladda Somaliland ee World wide Web (foolxumo qaran)\nTuesday April 10, 2018 - 18:44:19 in Maqaallo by Shaqaalaha Burcoonline News\nSidaynu wada ognahay ama innaguba samayno, qofka ajnabiga ah ee raba inu Somaliland wax ka ogaadaa waxa uu marka u horraysa geleyaaGoogle.com\nSidaynu wada ognahay ama innaguba samayno, qofka ajnabiga ah ee raba inu Somaliland wax ka ogaadaa waxa uu marka u horraysa geleyaaGoogle.com, waxanu raadinayaa xog Somaliland ku saabsan, meelaha xogta saxa ah laga raadsado waxa kow ka ah Website-ka dawladda oo laga filayo xogaha saxda ah. Waa waxa maanta dunidu u noqotay mid salli ku wada fadhida oon waxba u kala qarsoonayn. Haddaba muwaaddin ilaarag xogta uu heli karo qof shisheeya ah oo raba inu wax ka ogaado dalkeenna Somaliland iyo dawladdiisa.\nhttp://somalilandgov.comwaa barta qaranka Somaliland ee Madaxtooyada, waa halka ay tahay xog tifatiran, saxan oo tii u dambaysay ah inay ciddii dalka danaynaysaa ka hesho. Nasiib darro marka aad booqato bartaa xogta aad halkaa ugu tegeysaa waa mid ciddii dalkan horumar la jeceli ka naxayso, waayo xogta ku jirta badideedu waa qalad. Waxa u dambaysay xog la geliyo (War) 15 August 2017, warqad Madaxweyne Silanyo ku hambalyeynayo Madaxweynaha Kenya doorashadiisii.\nMarka aad dhex mushaaxdo ee aad gasho madaxyada qaybihooda kala duwan waxa kuu soo baxaya xogo wada qaldan. Tusaale ahaan marka aad gasho Wasaaradaha (http://somalilandgov.com/govt-ministries/) waxa kuu soo baxaya 26 Wasaaradood oo ay ugu horreyso wasaaradda Madaxtooyadu! Cajiib, ma odhan karraa warba looma hayo? Allaa innaga og balse halkaa masuuliyad dayacan baa ka muuqata.\nSidii Madaxweyne Muuse Biixi xilka hoggaaminta dalka ula wareegay wax muuqata in hal mar uun wax la geliyey mareegta, markaas oo laga saaray sawirkii iyo CV-gii Madaxweyne Silanyo laguna beddeley kuwii Madaxweyne Muuse.\nFoolxumada halkaa taal way ka badan tahay intan aan sheegay oo adaa yaabiye muwaaddin booqo oo ka bogo qaybaha kala duwan ee mareegtii qaranka ugu mudnayd oo majara habaabinaysa beesha Caalamka dawlado iyo shicibba.\nWaxa xusid mudan inay dhibtani jirtay 7dii sano ee u dambaysay, oo aan aniga oo og muhimmadda ay qaranka u leedahay in war saxa la geliyo mareegtani tobaneeyo jeer kala hadlay masuuliintii madaxtooyada ee xilligaas si loo saxo qaladkan, hase yeeshee aan dheg jalaq loo siin soojeedintaydaa. Waxanse fileyey inay dawladdan cusubi ku baraarugi doonto qalloocaa weyn ee ku jira sawirka qaranka.\nQarankani wuxu u baahan yahay inu dunida tuso dedaalkii 27ka sano dadkeennu ku dhisay dalka oo qurx san, saxan, tifatiran isla markaan dawladnimo ka muuqato. Waana in mar walba lagu daro wax kasta oo cusub oo dalka ku soo kordha (Frequently updated) sida dawladaha.\nWaxan rejeynayaa in qoraalkan loo arki doono toosin togan isla markaana la saxo qaladkan mugga weyn.


Waxbar gabadha oo ciribtir faqriga: Xal-u-helidda caqabadahaha gabdhaha kahoryimaada dhanka waxbarashada (Taxanaha 5aad – dhegayso) – Radio Daljir\nWaxbar gabadha oo ciribtir faqriga: Xal-u-helidda caqabadahaha gabdhaha kahoryimaada dhanka waxbarashada (Taxanaha 5aad – dhegayso)\nOktoobar 31, 2019 6:47 g 0\nBarnaamijka maanta waa kor-u-qaadida aqoonta gabdhaha iyadoo la yaraynaayo caqabadahaha kaga yimaada degaanka, dhaqaalaha, iyo aqabadaha la xidhiidha tacliintooda. Sidoo kale in laga dhiso oo loo diyaariyo nolosha mustaqbalka iyo kala gudubka waxbarashada ee heerarka kala duwan ee Primary iyo Secondary ba.\nBarnaamijku waxa uu gabdhaha ku dhiirigalinayaa inay waxbartaan oo dhamaystiraan waxbarashadooda. Maanta waxaa marti barnaamijka noogu ah culimo iyo Nabaddoono, muhiimaduna waa Waxbarashada Gabdhaha iyo amaankooda iskuulka iyo markay iskuulka u socdaan ama ka soo baxaan.\nMaqaalo Kale 303 Wararka 20789\nGolaha Wasiirrada oo ansixiyay ku tala galka miisaaniyadda Dawladda ee Sannadka 2020 (Daawo)


Wararkii ugu dambeeyay ee xiisada S/LAND oo ka dartay - Caasimada Online\nHome Somaliland Wararkii ugu dambeeyay ee xiisada S/LAND oo ka dartay\nWararkii ugu dambeeyay ee xiisada S/LAND oo ka dartay\nHargeysa (Caasimada Online) – Afhayeenka Xisbiga Kulmiye Cabdinaasir Muxumed Xasan Buuni, ayaa markale sii xoojiyay go’aanka uu xisbigiisu ku doonayo in la furo ururada siyaasadda, ka hor doorashada madaxtooyada Somaliland, taasi oo xiisad xoogan dhalisay.\nAfhayeen Buuni ayaa sheegay in saddexda xisbi ee hadda jira uu waqtigoodii sii dhamaanayo, sidaas darteedna loo baahan yahay in xiligaan la furo ururadii siyaasada si loo helo saddex xisbi qaran oo cusub.\n“Waxan rabaa in aan shacabka u sheego in dalkan J. Somaliland doorashooyinkiisu ku qabsoomaan waajib sharci, markasta oo ay yimaadaana hay’addaha awooda u leh mid kastaaba uu guto waajibkisa,” ayuu yiri.\n“Imika waxa taagan, muddo xileedkii saddexda xisbi qaran oo ahayd 10 sanno, waxaana uu qaanuunku waajibinayaa in ururradii la furo, si saddex xisbi qaran oo shahaado xisbi haystaa ay 10 ka sanno ee soo socda ay usoo baxaan.”\nHadalka Buuni ayaa uga sii daraya xiisada ka taagan furista ururada ay si aad ah isugu hayaan xisbul xaakimka oo xukuumadda ah iyo labada xisbi mucaarid ee Waddani iyo Ucid.\nSalaasadii unbey aheyd markii uu Musharraxa madaxweyne ee xisbiga mucaaradka Wadani, Mudane Cabdiraxmaan Cirro uu si weyn uga horyimid qorshaha xukuumada Somaliland ay ku doonayso in ay kusoo hormariso doorashada ururada, taasi oo uu sheegay inaysan suurtagal aheyn.\n“Labada doorasho ee axsaabta qaranka iyo golaha guurtidu way ka danbaynayaan ta madaxtooyada. Shacbiga Somaliland waxan u sheegaya in doorashadii madaxtooyadu ku mudaydsantahay 13, November, 2022, cid ku muran sani ma jirto cid ku murmi kartaana ma jirto, waxa galaya oo sharci ah saddexda xisbi qaran ee hada jira,” ayuu yiri Cirro.\nSi kastaba, Somaliland ayaa waxaa ka jira jiitan doorasho oo u dhexeeyo xisbiyada mucaaradka iyo xukuumada oo ay si weyn uga dhex tafan-tahay, islamarkaana hadallo kulul isku marinayo warbaahinta.


FAAH-FAAHIN: Qarax Xabashida Itoobiya lagula eegtay magaalada Baladweyne\nWritten by Maamul on 09 August 2012. Wararka naga soo gaaraya Magaalada Baladweyne ee gobolka Hiiraan ayaa sheegaya in maanta gelinkii hore Xabashida Itoobiya gaadiid ay wateen Qarax Miino lagula eegtay gudaha Magaaladaasi.\nCiidanka Xabashida markii qaraxa Miino lala eegtay kolonyadii gaadiidka ay saarnaayeen waxay afarta jiho u fureen rasaas xoogan, iyadoo dadka deegaanka ay sheegeen rasaasta kadib inay si bareer ah u toogteen Dad shacab ah.\nQaraxa oo ahaa mid aad u xooganaa waxaa ku baqtiyey Saddex Xabashida Itoobiya, kuwaasoo markii ay ku dul baroorteen meydadka ku xanaaqay dadka shacabka ah islamarkaana toogasho ku dilay laba ruux oo rayid ah.\nXabshida Itoobiya ee ku ilaaliya Baladweyne maamulka DKMG waxay magaalada ku sharciyeeyeen in dadka aysan banaanka u soo bixi Karin ilaa laga gaaro lixda duhurnimo.\nMaalmo ka hor ayay toogeen xabashida Itoobiya Nnin ka mid ah Ganacsatada Magaalada Baladweyne xili ninkaasi uu marayay xaafada Xaawo Taako Magaalada Baladweyne ee Xarunta gobolka Hiiraan.


Antoine Griezmann ““Kama qoomameenayo go’aankii aan ku diiday Barcerlona” – Bandhiga\nAntoine Griezmann ““Kama qoomameenayo go’aankii aan ku diiday Barcerlona”\nLaacibka kooxda Atletico Madrid Antoine Griezmann ayaa sheegay inuusan ka qoomameynin inuu diiday dalabkii kaga yimid kooxda Barcelona, inkastoo uu ahaa go’aankii ugu adkaa ee mustaqbalkiisa ciyaareed.\nBarcelona ayaa isku dayday inay lasoo saxiixato laacibka reer France ee Antoine Griezmann inta uu socday koobka aduunka iyagoo kasoo gudbiyay dhowr dalab laakiin laacibka ayaa ugu dambeyn go’aansaday inuu sii joogo kooxdiisa.\n“Kama qoomameenayo inaan iska diido u dhaqaaqista kooxda Barcelona, wuxuu ahaa go’aankii iigu adkaa xirfadeyda kubada cagta”.\n“Waxaan hurdada ka toosay 3-dii aroornimo si aan arintaan kala tashado xaaskeyga, waxaan weydiiyay waxaan sameyn karo, iyadana way awoodi weesay inay arintan igu caawiso”.\n“Xaaskeygu ma garanaynin 100% waxa aan ka fikirayay, sida aabahay oo kale, qaar baa doonayay inay igu arkaan Atletico Madrid halka qaarka kalena ay doonayeen inaan u dhaqaaqo Barcelona, sidaas darteed wuxuu ahaa go’aanka ugu adag ee aan abid sameeyo”.\n“Waxaan dooneynaa xili ciyaareedkan inaan u dagaalano horyaalka La Liga iyo sidoo kale Champions League”.


Ciidanka NISA oo rasaas ku furay Xildhibaanno | KEYDMEDIA ENGLISH\nCiidanka NISA oo rasaas ku furay Xildhibaanno\nSida ay xubno ka tirsan Xisbiga Himilo Qaran ee uu hoggaamiyo, Madaxweynihii hore, Shariif Sheekh Axmed, u sheegeen Keydmedia Online, ciidanka rasaasta ku furay gaariga, ayaa ka tirsan ilaalada Fahad Yaasiin, kaasoo xilligaas ku sugnaa guriga Qoorqoor.\nMUQDISHO, Soomaaliya – Ilyaas Cali Xasan oo ah Xog-hayaha Xisbiga Himilo Qaran, kana mid ahaa Xildhibaannadii Baarlamaankii 10-aad, ayaa sheegay in ciidan ka tirsan Hay’ada Nabad-sugidda iyo Sir-doonka Qaranka, rasaas la dhaceen gaarigiisa.\nWuxuu xusay in ay gaariga saarnaayeen Xildhibaanno ka tirsan Baarlamaanka 11-aad, kuwaas oo Alle, ka badbaadiyay rasaasta qoriga Dhashiikaha loo yaqaan, kaasoo lagu furay xilli ay marayeen, agagaarka Hotel Jazeera ee magaalada Muqdisho.\n“Gaarigeyga waxaa Xabadeeyey Ciidanka NISA oo ku sugnaa Hotel Jazeera meel udhow, ma garanaayo sababta loola dhacay Qoriga Dhashiikaha ah oo burburiyey gaariga oo ahaa kuwa aan Xabada karin, waxaa gaariga saarnaa Xildhibaanno”, ayuu yiri Ilyaas.\nXildhibaan hore, Ilyaas Cali Xasan, ayaa muddo mucaarad xooggan ku ahaa nidaanka Farmaajo, waxaana dhawaan laga hor istaagay inuu u tartamo kursigii uu hore ugu fadhiyay, kadib markii Laftagareen u diiday inuu u socdaalo Baydhabo.\nXiisad siyaasadeed oo xooggan, ayaa xalay laga dareemay magaalada Muqdisho, kadib markii Taliyaha Booliska Xijaar, is hor istaag ku sameeyay, howlo baarlamaan, oo uu garwadeyn ka ahaa Guddoomiyaha Ku meel gaarka ah Dhamancad.\nFiidkii hore ee Xalay inta badan jidadka gala, garoonka diyaaradaha ayaa la dhigay ciidan u badan NISA iyo Haramcad, waxaana goobaha qaar, laga soo sheegay taagtag Ciidan, kadib markii Ciidan uu la socday Generaal Indhacadde xoog ku mareen waddooyin ay xirtay NISA.\nTaliyaha Booliska Gobolka Banaadir, Farxaan Qaroole, Taliye ku xigeynka Booliska Kaniif iyo Taliyaha KMG ah ee NISA, eedeysane Yaasiin Farey, ayaa qeyb ka ahaa, saraakiisha, xalay fowdada amni ka sameeyay aagga garoonka diyaaradaha Aadan Cadde ee magalada Muqdisho.


Hordhac: Qormadaan waxaa ay ka koobnaan doontaa laba qaybood. Qaybta kowaad oo aan halkaan kusoo bandhigi doono waxaa aan kaga faaloon doonaa maamulka iyo maareynta wanaagsan. Waxaan si gaar ah u eegi doonaa qaabka si wanaagsan loogu hogaamin karo; shirkad yar, mid weyn ama hayàd dowli ah. Waxaan soo qaadan doonaa taariikh gaaban oo ku saabsan heerarkii kala duwanaa ee uu soo maray nidaamka maamulka iyo maareynta. Taasoo aan garab dhigi doono taariikhda islaamka iyo waxa ay ka qortay maamulka iyo maareynta fiican. Dadka soomaalida ah oo lagu tiriyo dad aad ugu fir-fircoon dhinaca ganacsiga ayaa waxaa lagama maarmaan ah iney wax badan ka ogaadaan qaabka ama nidaamka wanaagsan ee loo maamuli karo shirkad ama hayàd dowli ah. Shirkadu waxaa ay noqon kartaa mid yar oo ay ka shaqeeyaan laba qof ama mid aad u weyn oo ay ka shaqeeyaan dad badan\nTaaiikhda maamulka iyo maareynta oo kooban\nHaddii aynu dib u raacno qaabkii ay wadamada reer galbeedku shirkadaha u maareyn jireen, waxaa inoo soo baxaysa taariikh ay ku dheehan tahay keligii talis iyo qof jeclaysi. Muddo haatan laga joogo boqol ilaa laba boqol oo sano, waxaa shirkad walba u talin jirey qofka ama dhowrka qof ee iska leh. Shirkada iyo shaqaalaheedaba waxaa loo maamuli jirey sidii badeecad qofku iska leeyahay. Shaqaalaha shirkada ama wersheduna waxaa ay ku khasbanaayeen iney si hargar laàan an u fuliyaan amarka madaxda.Qofka shaqaalaha ah oo dhiibta fikirkiisa ama dhaleeceeya madaxa shirkada, waxaa markiiba laga cayrin jirey shaqada. Madaxda shirkaduhu waxaa ay dhiibi jireen awaamiir aad u qalafsan oo aan mararka qaarkood la fulin karin. Shaki badan ayey ka qabeen in shaqaaluhu hayshooda gudan karaan haddii aan lagu hayn ilaalin joogto ah. Taas waxaa caddeyn u ah qaab-maamulkii uu dejiyey ninkii mareykanka ahaa ee la oran jirey: fredrick Winslow Taylor. Ninkaas waxaa uu aad uga hadli jirey wax badana ka qoray qaabka shirkadaha iyo wershedaha loo maamulo. Taylor waxaa uu aaminsanaa in haddii aan shaqaalaha la ilaalin, lana siin amaro qeexan aaney si habsami ah u gudaneynin hawshii loo diray. Taylor waxaa uu qabey in Baniàadamku kolka uu shaqo gudanaayo la yimaado calaamadahaan.\nQish dabiici ah: Taas oo macnaheedu yahay qofka shaqeynaaya oo aan is dhibin, balse hadba taako qaada oo shaqada qabta hadba inta uu ka gaaro. Qofka shaqaalaha ahi isma saaro wax dhib ah oo culus.\nQish qorsheysan: Shaqaalaha ama qof kasta oo bani àadam ahi waa xisaabtamaa. Mana jiro qof isa saaraaya masuuliyad iyo shaqo dheeraad ah. Qofku waxaa uu marwalba eegayaa waxii isaga naftiisa dani ugu jirto.\nTaylor isagoo cuskanaaya labada qodob ee aan soo sheegnay ayuu waxaa uu soo saaray aalad-maamul oo lagaga hortago dhibaatada ay keeni karaan qodobadaas. Taylor waxaa uu leeyahay haddii aan dadka shaqeynaaya la ilaalin lana howl gelin ma aha kuwo kasoo baxaaya howshooda. Waxaa uu dejiyey qaab-maamul oo salka ku haya ilaalin iyo amar. Waxaa ka mid ahaa in lala socdo qofku kolka uu shaqada soo galo iyo kolka uu ka baxo. Waxaa taylor shirkada u kala qaybiyey unugyo iyo waaxyo si ay u sahlanaado maamulku. Waax walbana waxaa uu u sameeyey qof horjooge ah. Halkaas waxaa kaaga cad in maamulka shirkada iyo hayàdaha uu soo maray heerar kala duwan.Ugu dameyna uu soo gaaray halka uu maanta maraayo. Iyadoo ay maanta wadamada horay u maray ay qoreen buugaagta maamulka iyo maareynta intooda badan, ayna ku faanaan iney meel fiican ka gaareen maamulka wanaagsan. Walow muddo boqol sano ka hor ah ay u dhaqmi jireen sida aan kor ku soo xusnay.\nKolka aad dib u eegto taariikhda islaamka,kitaabka quraanka iyo sunnadii rasuulkeena ( csw) waxaa kuu muuqanaya in maamul wanaagu ka mid yahay waxyaalaha la faray qofka dad madax u noqonaaya. Madaxnimadu waxaa ay noqon kartaa mid wadan, gobol, degmo, xaafad, waax, ama shirkad. Muddo ka badan kun iyo afar boqol oo sano ayaa islaamku ka hadlay maamul wanaaga iyo hogaaminta suuban. Waxyaalaha maanta ay hogaamiyayaasha shirkadaha reer galbeedku cuskadaan, Sida: Hogaamin toosan ( good leadership), wada tashi (Consultation and Joint Planning) iyo wada shaqeynta ( teamwork), waxaa uu islaamku ka hadlay muddo ka badan 1400 oo sano. Tusaale ahaan ilaahay subxaanu watacaalaa waxaa uu quraanka kariimka ku yiri: Waxaa laydin farayaa inaad kolka aad wax qabaneysaan wada tashataan ( shuurah). Waxaa kaloo uu islaamku meelo badan kaga hadlay muhimada ay leedahay in dadku iskaashado ( teamwork). Ummada islaamka oo dhana waxaa lagu sheegay iney yihiin hal jir oo isku mid ah. Rasuulka (csw) waxaa uu ahaa mid aad u dhegeysta oo qiimeeya qof walba, ha yaraado ama ha weynaado.\nHaddaba maanta waxaa nasiib daro ah in maamulkii fiicnaa ee aan reer galbeedka kaga horeyney aan inagu ka tagnay oo qaadanay kii keligii taliska ku saleysnaa ee ay iyagu ka tageen. Taasoo keentay in maamul kasta oo fiican la yiraa waxaa iska leh oo keenay reer galbeedka, walow ay xaqiiqdu tahay in maamul wanaaga uu asalkiisii ka soo jeedo diinta islaamka.\nLa soco qaybta labaad oo ku saabsan: shuruudaha iyo astaamaha laga doonayo hogaamiyaha wanaagsan..\nQore: Cabdirisaq Maxamed Xuseen, Eskilstuna,Sweden\nFaafin : SomaliTalk.com | July 16, 2009


MAQAARKAAGA SUN MARI: AQRI sheekadan haddii aad tahay qof is CADDEEYA + Maqal & Muuqaal | Hadalsame Media\nMAQAARKAAGA SUN MARI: AQRI sheekadan haddii aad tahay qof is CADDEEYA + Maqal & Muuqaal\n(Johannesburg) 01 Luulyo 2018 – Jeff waa wiil dhallinyaro ah oo ku nool Johannesburg – caadiyan waa wiil madoow, balse wuxuu habeen kasta marsadaa dhowr kareem, si uu jirkiisa u yara ifiyo oo isu caddeeyo.\n“Waxaan dareemayaa inaan hadda soo jiidasho badanahay,” ayuu Jeff u sheegay weriye ka tirsan Dateline oo ah Tania Rashid. “Maxaa yeelay hadda waan cad ahay.” ayuu raaciyay si kalsooni gacan ku samays ihi ku jirto.\nWuxuu qabaa in is caddaynta uu haatan sameeyay ay tahay sirta ka dambaysa horumarkiisa shaqo ahaan iyo shakhsi ahaanba.\nYeelkeede, waxyaabaha uu marsado marka uu habeen kasta dibedda u baxayo waxaa ku jira Lemon, Sunscreen iyo Lemonvate, kuwaasoo ay ku darsan yihiin maaddooyinka Mercury iyo Corticosteroids – oo labaduba halis ku ah jirka. Mercury waxaa u dheer inay maskaxda xitaa u daran tahay, waxay sidoo kale keeni kartaa xubnaha oo waxyeellooba sida wadnaha, sambabada iyo hannaanka difaaca jirta.\nSHEEKADANI CAADI MAAHA.\nDalka South Africa, in badan oo ka mid ah dadwaynaha ayaa adeegsada waxyaabaha la isku caddeeyo, iyagoo aaminsan inay taasi u sahlayso fursado shaqo – dal taariikhiyan caan ku ah cunsuriyad iyo cadaalad darro midab ku dhisan, waloow ay sharci darro tahay in la iibsado badeecadaha qaarna, sida ay daraasado hore muujinayaan 3-dii haween ahba mid baa is caddeeysa oo iibsata.\nLa soco qaybta kale….\nPrevious articleCODSI CEEBEED: ”Wuxuu igu yiri mar kasta waan ku ridayaa haddii aadan i af garan!!” – Macallimiin godob ka gala gabdhaha (Maqal & Muuqaal?\nNext articlePSG oo Manchester United kula hardamaysa daafaca Leonardo Bonucci


Madaxweynaha Masar oo sheegay in dowladdiisu ka qeyb qaadaneyso dagaalka Al-shabaab | Entertainment and News Site\nHome » News » Madaxweynaha Masar oo sheegay in dowladdiisu ka qeyb qaadaneyso dagaalka Al-shabaab\nMadaxweynaha Masar oo sheegay in dowladdiisu ka qeyb qaadaneyso dagaalka Al-shabaab\ndaajis.com:- Madaxwaynaha dalka Masar Abdel-Fattah Al-Sisi ayaa Arbacadii ku dhawaaqay adkeynta waddankiisa ku aadan midnimada iyo madax banaanida Soomaaliya, kadib markii uu qadka telefoonka kula hadlay Madaxweynaha Soomaaliya.\nAfhayeenka Al-Sisi ayaa yimid intii lagu jiray wicitaan uu la yeeshay dhiggiisa Soomaaliya Maxamed C/laahi Maxamed (Farmaajo), sida ay ku warantay Wakaaladda wararka ee MENA.\nMadaxweyne (Farmaajo) ayaa dhankiisa Al-Sisi ku ammaanay doorka Masaarida ee taagerada waddankiisa iyo taageerada ay u fidiso xasilloonida, wuxuuna sheegay inuu ka rajeynayo hormar intaas ka buuran.\nWaxa uu sii faah faahiyay xiisaha uu u qabo sii wadida wadashaqeyn heer sare ah iyo wadatashiyo lala yeesho Masar oo la xiriira arrimaha kala duwan ee danta guud oo ay ka mid tahay la dagaalanka Argagixisada.\nMadaxweynaha Soomaaliya iyo wafdi uu hoggaaminyo ayaa gaba gabadii bishii August ee sanadkan waxa ay booqasho ku tageen dalka Masar, halkaasi oo ay ku soo qaateen booqasho qaadatay maalmo kooban, wuxuuna la soo kulmay Madaxweynaha Masar oo uu kala soo hadlay arrimo badan.


Soomaaliya, 01 April 2018\nBuulo-Mareer: Al Shabaab oo Weerartay Saldhig Amisom\nWarar dheeraad ah ayaa laga helayaa dagaalo culus oo maanta ka dhacay Gobolka Shabeellada Hoose kadib markii Al-Shabab ay weerartay magaalada Buulo Mareer iyo degmooyin kale oo u dhow halkaasi.\nMadaxweyne Biixi oo Magacaabay Agaasimayaal iyo Gudoomiyayaal Gobol\nMadaxweynaha Somaliland Muuse Biixi Cabdi ayaa magacaabay xilal kala duwan oo isugu jira agaasimayaal guud iyo guddoomiyayaal gobol.\nPuntland oo Laga Dalbay Siidenta Dad U xiran Burcad Badeednimo\nEhelada rag hore loogu qabtay dambiyo la xiriira Budhcad Badeednimo oo la sheegay inay ku xiran yihiin magaalada Garoowe ayaa ugu baaqay mas’uuliyiinta maamulka Puntland inay sii daayaan.\nWararka ka imanaya magaalada Muqdishu ayaa sheegaya in ciidankii hore u joogay Dhismaha Baarlamaanka ee Muqdisho dib loogu celiyay mas'uuliyadda amniga baarlamaanka maanta.\nMaxkamad ku taalla dalka Talyaaniga ayaa xukuntay in magdhow la siiyo nin Soomaali ah oo dambi aanu gelin xabsiga ugu jiray 17 sano.\nAragtida Dadka Muqdisho ee Muranka Mooshinka Baarlamaanka\nWaxaa baaqday kulan lagu waday in maanta ay Muqdisho ku yeeshaan mudanayaasha baarlamaanka, kadib marki uu soo farageliyay madaxweyne Maxamed Cabdulaahi Farmaajo.\nMadaxweynaha Somaliland Muuse Biixi Cabdi ayaa gardarro ku tilmaamay dacwadda ay dawladda Soomaaliya u gudbisay Qaramada Midoobay ee ka dhanka ah heshiiska Dekedda Berbera.\nMadaxweyne Farmaajo oo Hakiyay Mooshinkii Baarlamaanka ee Maanta\nWaxaa maanta baaqday kulan ay mudanayaasha Baarlamaanka Federaalka Soomaaliya ku dhageysan lahaayeen mooshin kadhan ah Guddoomiyaha Baarlamaanka Maxamed Sheekh Cusmaan Jawaari, ka dib codsi ka yimid Madaxweyne Farmaajo.\nWaddooyinka Halbowlaha u Ah Xamar oo La Xiray\nWararka ka imanaya magaalada Muqdisho ayaa sheegaya in la xiray waddooyinka halbowlaha ah ee dhowr isgoys oo ku yaalla caasimadda.


Somali Youth Development Organization - News: Xulka Qaranka oo si weyn Muqdisho loogu soo dhawee\nApril 26 2018 15:35:14\nXulka Qaranka oo si weyn Muqdisho loogu soo dhawee\nXulka guuleystay ee kubada cagta dalka Soomaaliya ee da’doodu ka yartahay 17-ka sano ayaa maanta si weyn loogu soo dhaweeyay garoonka diyaaradaha Aadan Cade ee magaalada Muqdisho, waxaana soo dhaweyntii maanta lagu tilmaamay tii ugu weyneyd ee loo sameeyo xul qaran muddo ka badan 20 sanadood.\nGuddoomiyaha Guddiga Olombikada Soomaaliyeed Duran Axmed Faarax, guddoomiyaha xiriirka Soomaaliyeed ee kubada cagta Cali Saciid Guuleed Rooble, xubnaha guddiga fulinta xiriirka, cayaartoyda naadiyada kala duwan, tababarayaal, garsooreyaal iyo taageerayaal kor u dhaafaya 2-kun oo ruux ayaa buux dhaafiyay garoonka diyaaradaha Muqdisho saaka waabrigii hore.\nLabaatameeyo ka tirsan wareiyayaaasha wax ku qora wakaaaldaha ajnabigaa iyo kuwa gudaha ayaa iyaguna ka mid ahaa dadkii garoonka ku suganaa saaka wabarigii hore iyagoo wareysiyo kala duwan la sameeyay macalinka qaranka, maxamed cabdulle farayare, guddoomiyaha wafdiga tagay Sudan Cali Cabdi Maxamed, ciyaartoyda qaranka qaarkood oo uu ka mid yahay Maxamuud Cabdi Nuur oo Soomaaliya u dhaliyay goolka guusha iyo dad kale oo ka mida madaxda sportiga dalka.\nGuddoomiyaha Guddiga Olombikada Soomaaliyeed Duran Axmed faarax ayaa sheegay in guusha kooxdu gaartay ay astaan weyn u tahay in kubada cagta Sooaamliyeed ay soo horumareyso.\n“Waxaan run ahaantii aad ugu faraxsanahay natiijajda cayaartii jimcihii ka dhacday Kahrtuum taas oo kusoo begmeysa iyadoo dhawaan Soomaaliya ay kor u kacday liiska kala horeynya dalalka ku jira FIFA, waxaana rajeyneynaa in mar kale ay Soomaaliya kor usii kacdo”ayuu yiri guddoomiyaha guddiga OLombikada Soomaaliyeed Duran Axmed Faarax.\nGuddoomiyaha Xiriirka Soomaaliyeed ee kubada cagta Cali Saciid Guuleed Rooble oo isna halkaa ka hadlay ayaa sheegay in inkastoo ciyaartoyda Soomaaliyeed ay dhibaatooyin ka soo gaareen amaan darada dalka ka jirta hadana uu aad ugu faraxsan yahay wixii dhacay jimcihii oo ah guusha ay gaareen wilasha yar yar.\n“Kubada Cagta Soomaaliya waxay ku socotaa wadadii horumarka iyo kobaca waxaanse u baahanahay taageerada dowlada iyo maalgelinta shirkadaha sababtoo ah dal kasta kubadiisa cagta waxaa maalgeliya shirkadohooda iyo dowladaha dalalkooda”ayuu yiri guddoomiye Cali Siciid Guuleed oo sheegay in tusaale ahandalka Tanzania shirakda Tusker ay kubad cagta ku bixiso sanadkiiba hal milyan oo doolar halka Soomaaliya aysan dowlada ama shrikad midna wax ka helin.\nWasiiru dowlaha sportiga dalka Soomaaliya Cabdullaahi Sheekh Cali ayaa sheegay in wasaaradu ay xooga saari doonto sidii dowlada looga dhaadhicin lahaa in Sportiga dalka ay door weyn ku yeelato xaga horumarinta iyo maalgelinta oo miisaaniyada dowlada lagudaro horumarinta sportiga.\n“Kaddib muddo ka badan 20 sandood oo kaalintii dowladu maqneyd waxaan rajeyneyaa in dowlada Soomaaliya ay door weyn ka cayaari doonto sportiga”ayuu hadalkiisa sii daba dhigay wasiiru dowlaha sportioga Cabdullaahi Sheekh Cali.\n“Waxaa la gaara y waayihii guusha kubada cagta Soomaaliya—waa in aan dhamaanteent taageero weyn u muujinaa “ayuu goobta soo dhaweynta ka sheegay jilaaga caanka ah Cabdi Muriidi Ajakis.\nKubada cagta Soomaaliya ayaan wali kasoo kabsan geeridii naxdinta lahayd ee ku timid Alle ha unaxariistee guddoomiyihii Hore Siciid Maxmuud Nuur (Mugaambe) oo lagu dilay qarax ismiidaamin ah 4-tii April ee sanadkan, waxaana wali xanuunka geeridaas laga dareemayaa xarunta xiriirka Soomaaliyeed ee kubada cagta dhamaan shacabka Soomaaliyeedna way dareemayaan wali dhacdadaas murugada leh.\nSi kastaba ha ahaatee ciyaartoyda soomaaliya ayaa intaa kaddib loo kexeeyay dhanka xarunta xiriirka Soomaaliyeed ee kubada cagta ee ku taala bartamaha magaalada Muqdisho.\n· shiikha on 23/09/2012 06:11:14 ·\nRender time: 0.23 seconds 2,908,284 unique visits


Cabdi Xaashi oo sheegay in uu Garowe u jooga qancinta Puntland, Sabab? - Caasimada Online\nHome Warar Cabdi Xaashi oo sheegay in uu Garowe u jooga qancinta Puntland, Sabab?\nCabdi Xaashi oo sheegay in uu Garowe u jooga qancinta Puntland, Sabab?\nMuqdisho (Caasimada Online) – Guddoomiyaha Aqalka Sare ee baarlamaanka Somalia Cabdi Xaashi C/laahi ayaa daboolka ka qaaday in ujeedkooda ugu weyn ee joogista magaalada Garooowe ee Caaasimada Maaamulka Puntland, uu yahay xalinta tabashooyinka Puntland.\nGuddoomiyaha ayaa sheegay in dowlada Dhexe ay diyaar u tahay in mar waliba ay isku taagto xalinta tabashooyinka dhanka Siyaasada ah oo ay qabaan maamulada dalka oo ay ugu horeyso Puntland.\nWaxa uu cadeeyay in Puntland ay kamid tahay maamulada dhaliilaha ka muujinaaya hanaanka ay dowlada Dhexe ku maamuleyso Siyaasada, balse ay iminka doonayaan in xal laga gaaro dhammaan tabashooyinka jira.\nCabdi Xaashi C/laahi, ayaa intaa ku daray in mudada ay joogan magaalada Garoowe ay sidoo kale ka shaqeyn doonaan hagaajinta nidaamyo khaldan, si buu yiri loo sharciyeeyo waxyaabaha aan laga maarmin ee khaladaadkoodu muuqdo.\nCabdi Xaasha ayaa waxaa ku wehlinaaya socdaalkiisa Guddoomiyaha baarlamaanka Somalia Maxamed Sheekh Cusmaan Jawaari, waxaana labaduba maanta lagu wadaa inay furaan kulamo khuseeya arrimo ku saabsan Dastuurka Qaranka iyo hanaanka doorasho ee Soomaaliya marka la gaaro 2020.\nSidoo kale, Xaashi iyo Jawaari ayaa maanta ka qaybgalaaya kulanka 49aad ee golaha barlamaanka Puntland, kaasi oo maanta furmi doona.\nSi kastab ah ahaatee, labada Mas’uul ayaa xal u heli doonaa dhammaan waxyaabaha dhaliyay tabashooyinka, iyadoo la filaayo in natiijooyinka kasoo baxdaa ay la wadaagi doonaan saxaafadda.


Dacwada Badda Soomaaliya iyo Kenya oo Maanta mar kale bilaabatay | Barbaariyaha bulshada\nDacwada Badda Soomaaliya iyo Kenya oo Maanta mar kale bilaabatay\nMaxkamadda Caalamiga ee ICJ ayaa biloowday dhageysiga Dacwada badda ee u dhaxeysa dowladaha Soomaaliya iyo Kenya , waxaana Maanta jawaabaysa dowladda Soomaaliya.\nQareenada u doodaya dowladda Kenya ayaa shalay maxkamadda ICJ ka hor jeediyay is difaacidooda ku aadan in ay leedahay qeybo ka mid ah badda Soomaaliya dowladda Kenya.\nDowladda Soomaaliya ayaa maanta looga fadhiya in ay ka jawaabto hadaladii ay dowladda Kenya ay shalay soo jeedisay , waxaana hadda hadlaaya qaar ka mid ah qareenada u doodaya dowladda Soomaaliya.\nMadaxweynah Soomaaliya ayaa sheegay in dowladda Soomaaliya aysan aqbali doonin in hal taako oo ka mid ah badda Soomaaliya ay qaadato dowladda Kenya.\nDowladda Kenya ayaa lagu eedeeyay in gudaha u gashay qeyb badan oo ka mid ah badda Soomaaliya, halkaasi oo la rumeysan yahay in uu ku badan yahay Shidaalka iyo Kalluunka.


Ra’iisul Wasaaraha Soomaaliya oo xalay kormeer ku tagay baro kontorool (SAWIRRO) – XAMAR POST\nRa’iisul Wasaaraha Soomaaliya oo xalay kormeer ku tagay baro kontorool (SAWIRRO)\nRa’iisul Wasaaraha xukuumadda federaalka Soomaaliya Xasan Cali Khayre ayaa xalay kormeer ku tagay qaar ka mid ah saldhigyada degmooyinka gobolka Banaadir iyo kontoroolada magaalada oo ay ku sugnaayeen ciidanka xasilinta caasimadda, iyadoo qeybo ka mid ah magaalada ay Shacabka ka cabsanayeen dhawaqa Madaafiicda oo la maqlayay.\nKormeerkan waxaa Ra’iisul Wasaaraha ku wehlinayay Wasiirka amniga Soomaaliya, Taliyaha ciidanka booliska, Taliyaha ciidanka asluubta, Guddoomiye kuxigeenka dhinaca ammaanka iyo siyaasadda iyo saraakiil kale, waxaana goobaha ay kormeerka ku tageen ka mid ah Taliska qeybta guud ee Booliska G/Banaadir, Saldhigga degmada Kaaraan, Shaleemo Cabdi Waayeel iyo goobo kale.\nRa’iisul Wasaaraha ayaa warbixino la xiriira bacihii baaruuda laga soo buuxiyay ee loo ekeysiiyay madaafiicda ka dhageystay Hay’adaha ammaanka dowladda federaalka, waxaana saraakiishu ay sheegeen in ujeedka ay aheyd in lagu qalqal geliyo shacabka.\nSaraakiisha ammaanka ayaa Ra’iisul Wasaaraha Soomaaliya u soo bandhigay bacihii lagu soo xiray baaruuda macmalka ah ee la doonayay in lagu cabsi geliyo shacabka, taasi oo xalay laga maqlay Muqdisho.\nWasiirka amniga Soomaaliya oo kormeerka kadib warbaahinta la hadlay ayaa yiri “Kormeer shaqo oo uu hoggaaminayay Ra’iisul Wasaaraha ayaan caawa sameynay, waxaan ka bilownay saldhiga Karaan ilaa Galgalato, marka waxaan shacabka u sheegayaa inay ku kalsoonaadaan dowladooda iyo ciidankooda, dadka falalka amni daro sameynayo looma dulqaadanayo, talaabo sharci ah ayaa laga qaadi doonaa, hadii uu alle idmo.”\nKormeerka uu xalay Ra’iisul Wasaaraha Soomaaliya ku tagay degmooyinka qaar ee magaalada Muqdisho ayaa waxa uu qeyb ka yahay qorshaha lagu xoojinayo ammaanka caasimadda dalka.\nWasaaradda amniga oo war ka soo saartay dhawaqyadii xalay laga maqlay Muqdisho\nXOG: Dowlada Qatar oo Fariin adag u dirtay Wadamo Shirqool u dhigaya Somalia


Waaxda socdaalka Soomaaliya oo dalka ku baahinaysa meelaha laga heli karo Baasaboorka (Dhegeyso) – Radio Daljir\nWaaxda socdaalka Soomaaliya oo dalka ku baahinaysa meelaha laga heli karo Baasaboorka (Dhegeyso)\nDiseembar 23, 2013 1:57 b 0\nMuqdisho, December 23, 2013 – Waaxda socdaalka iyo jinsiyadaha dowladda Soomaaliya ayaa baahinaysa Baasaboorka Soomaaliga gaar ahaan nooca ku sumtan E. sida uu sheegay taliyaha waaxda socdaalka ee Soomaaliya.\nGen. Cabdulaahi Gaafow Maxamuud ayaa xusay in hay?addu ay mudo dheer ku mashquulsanayd horumarinta Baasaboorka oo haatan la doonayo in loo baahiyo si baaxad leh.\nWaxaa uu sheegay Gen. Gaafow inay haatan qorshaha ku dareen in dadka loo fududeeyo helista aqoonsiga, iyagoo ka heli kara meelaha ay ku yaalan dowladaha hoose oo idil.\nWaxaa kaloo qorshaha ku jirta in dadka loo sahlo qaadashada, sida uu dalbaday madaxweyaha dalka Xasan sheikh Maxamuud oo shalay ka hadlay mashruuca hanaanka cusub ee loo bixin doono aqoonsiga.\nGen. Gaafow ayaa ugu dambayntii sheegay in dadaalka ay sameeyeen kadib haatan la aqoonsaday Baasaboorka Soomaaliga ee E. kaas oo lagu geli karo safaro isla markaasna lagu dalban karo Fisa dalalka caalamka qaarkood.\nDhegeyso: – Gen. Gaafow oo khudbad ka jeedinaysa furitaanka mashruuca cusub ee Aqoonsiga


Senegal oo dhuunta u gashay Britain, furitaanka cayaaraha olympikada - Xusuus\nFriday, 27 July, 2012 I Latest Update 12:25 am Home\nSenegal oo dhuunta u gashay Britain, furitaanka cayaaraha olympikada\nMANCHESTER (CIYAARO) – Dalka martida loo yahay ee Britain ayaa waji gabax uusan fileyn wuxuu kala kumay ciyaartiisii furitaanka ee ciyaaraha Olympic Games markii ay 1-1 bareejo ah la galeen xulka tarranka gabi ahaantiis ku cusub ee Senegal, ciyaartii ka dhacday Old Trafford ee Group A.\nBritain oo aan tartankaan ka soo qeybgalin mudo 52 sano ah ayaa hogaanka ciyaarta waxaa u dhiibay daqiiqadii 20d rug cadaaga reer Wales Craig Bellamy ee 33 sano jirka ah kana mid ah 3da ciyaartoy ee ugu da’da weyn xulka la isku yiraah Great Britain.\nHayeeshee xilli ay reer Britain isleeyihiin 3dii dhibcood waad la hoyateen ayaa waxaa laf dhuun gashay ku noqday Moussa Konate kaasoo daqiiqadii 82d goolkii bareejada ahaa u dhaliyay xulkiisa Senegal.\nBritain oo ay tartankaan ugu danbeysay 1960 ciyaarihii Rome Games ayaa waxaa sabab u ahaa qilaaf dhanka siyaasada ah iyo kala aragti duwanaasho soo kala dhexgasha dalalka la isku yiraah Great Britain oo kala ah Wales, Scotland iyo Northern Ireland.\nXiddiga Manchester United Giggs, oo 38 sano iyo 8 bilood jir ah ayaa noqday ciyaaryahanka ugu da’da weyn ee ka qeybgalaya ciyaaraha kubadda cagta Olympic-da.\nBritain ciyaarta soo socota waxey la ciyaari doontaa United Arab Emirates halka Uruguay ay la ciyaari doonto Senegal maalinta Axada ah.\nMadaxweyne Shariif oo xaruntii caga dhiig xariga ka jaray DAAWO SAWIRO Gabadha ugu goolasha badan Olympic-da adduunka Categories\nxusuus Add a Comment on "Senegal oo dhuunta u gashay Britain, furitaanka cayaaraha olympikada"


November 17, 2019 - Hargeele - Wararka Somali State\nSomali News November 17, 2019\nBEIJING (SONNA) — The 19th Central Committee of the Communist Party of China (CPC) concluded its fourth plenary session in Beijing on Thursday with the release of a communique. Xi Jinping, general secretary of the CPC Central Committee, made an important speech at the session presided over by the Political Bureau of the CPC Central […]Sii akhriso\nCayaaraha November 17, 2019\n(Barcelona) 17 Nof 2019. Agaasimaha ciyaaraha kooxda Barcelona ee Eric Abidal ayaa isku dayay inuu falanqeeyo guuldaradii niyadjabka aheyd ay kala soo laabteen Liverpool lugta labaad wareega afar dhamaadka tartanka Champions League ee xilli ciyaareedkii hore. Barcelona ayaa 3-0 kaga soo adkaatay kooxda Liverpool kulnka lugta hore wareega afar dhamaadka tartanka Champions Sii akhriso\n(Barcelona) 17 Nof 2019. Daafaca kooxda Barcelona ee Gerard Pique ayaa wuxuu shaaca ka qaaday xilliga uu ka fariisanayo ciyaarista kubadda cagta. 32 jirkan ayaa ka mid ah daafacyada ugu fiican ee soo maray taariikhda Barcelona, wuxuuna xirfadiisa kooxda koowaad ay soo bilaabatay sanadkii 2008, kaddib markii uu kaga soo laabtay naadiga Manchester United. Gerrard […]Sii akhriso\nSoomaaliya November 17, 2019\nMuqdisho-(SONNA)-Wasaaradda gargaarka iyo maareynta musiibooyinka Dowladda federaalka Soomaaliya ayaa sheegtay in lasoo gabagabeeyay wejiga koowaad ee gurmadka waxyeelladii ka dhalatay fatahaadda Webiga Shabeelle ee mara Baladweyne. War bixin ay soo saartay Wasaaradda gargaarka Soomaaliya ayaa lagu soo bandhigay xogta gurmadka fatahaadda Webiga Shabeelle ee mara Magaalada Sii akhriso\n(Paris) 17 Nof 2019. Kooxda kubadda cagta Paris Saint-Germain ayaa la soo warinayaa inay qorsheynayso inay la soo wareegto laacib ka tirsan naadiga reer England ee Liverpool. Jariiradda The Mirror ayaa warinaysa in kooxda reer France ee Paris Saint-Germain ay xiiseynayso saxiixa Adam Lallana kaasoo ay doonayaan inay beeca xorta ah uga soo qaataan Liverpool. […]Sii akhriso\n(Munich) 17 Nof 2019. Kooxda kubadda cagta Bayern Munich ayaa la soo sheegayaa inay la soo wareegayso goolhaye ay bedel uga dhigato shabaq ilaaliyaheeda haatan ee Manuel Neuer. Sida ay warinayso Sport1 Kooxda kubadda cagta Bayern Munich ayaa tixgelinaysa inay u dhaqaaqdo Goolhayaha Schalke ee Alexander Nubel si ay uga dhigtaan bedelka Manuel Neuer. 23-sano […]Sii akhriso\nNareykanka & K/Korea oo dib u dhigay dhoolatus ciidan\nMareykanka iyo Kuuriyada Koofureed ayaa dib u dhigay dhoolatus ciidan oo ay dhaleeceeyeen Kuuriyada Waqooyi,kuwaas oo ku tilmaamay tallaabo la doonayo in lagu xoojiyo dadaalka nabadeed ee socda. Dhawaaqaan ayaa yimid manta oo Axad ah , ka dib markii xukuumadda Pyongyang ay dhowaan ku hanjabtay inay aargoosaneyso haddii dhoolatuska ciidan ee la qorsheeyay dabayaaqada bishan Sii akhriso\nNew-York-(SONNA)- 17-Nov. Dowladda aan walaalaha nahay ee Kuwait ayaa mar kale ku baaqday in la ixtiraamo madaxbanaanida iyo xornimada siyaasadeed ee Soomaaliya, kadib kulan ay qayb ka ahayd oo golaha Ammaanku ka yeeshay xaaladda Soomaaliya kaasi oo ka dhacay New-York. La taliye Nawaf Al-Ahmed oo ka mid ah ergada joogtada ah ee dowladda Kuwait u […]Sii akhriso\n(Barcelona) 17 Nof 2019. Lionel Messi ayaa wadahal heshiis kordhin ah kula jira Barcelona sida uu xaqiijiyey agaasimaha ciyaaraha Kooxda reer Spain ee Eric Abidal. Xiddiga xulka qaranka Argentina ayaa 18-sanadood ku qaatay Barcelona laakiin mustaqbalkiisa ayaa su’aal la galiyey kaddib markii ay soo shaac baxday horraantii sanadkan inuu si xor ah uga tagi karo […]Sii akhriso\n(Paris) 17 Nof 2019. Kooxda reer France ee Paris Saint-Germain ayaa la soo warinayaa inay saxiixa Jadon Sancho kula tartamayso naadiga Manchester United. Kooxda ka dhisan caasimadda Faransiiska ee Paris ayaa eegeysa inay da’yarkaan Ingiriiska ah bedel uga dhigto booska xiddiga xulka qaranka Brazil ee Neymar Jr. Sida ay ku warammayso The Express Paris Saint-Germain […]Sii akhriso


Cibaado iyo caqiido maxay yihiin? – Kaasho Maanka\nCibaadadu waa maamul iyo siyaasad la sameeyey xilliyo hore oo ay dadku aad uga garasho iyo aqoon yaraayeen heerka ay maanta joogaan. Dadkii cibaadada soo rogey ujeeddadooda ugu weyni waxa ay ahayd in dadka shaqo la’aanta ah loo sameeyo waxyaalo ay ku mashquulaan, dadkuna xilliyadii hore bilaa camal buu u badnaan jirey. Maanta sida badan cibaado loo ma baahna oo dadku shaqooyin ama waxbarashooyin bay ku mashquulsan yihiin, xilliyada ay firaaqada yihiinna waxa ay daawan karaan filimo iyo ciyaaro ama buugaag bay akhrisan karaan. Waddamada ay shaqo la’aanta ba’ani ka jirto, isla markaas aysan dadku filimo iyo buugaag fahmi karin sida Soomaaliya waxaa laga yaabaa marmar in cibaado looga baahan yahay si muranka dadka loo yareeyo oo loo ka la jiheeyo.\nCaqiidadu waa siyaasad ay shakhsiyaad ku raadinayeen in ay dadku taageeraan. Dadku waxa ay u ka la baxaan qaar dadka kale lagu salliday oo jecel in ay sida dadku u fakarayaan xukumaan oo in iyaga lagu xirmo jecel iyo qaar aan dadka kale dareenkooda dan ka lahayn oo iskood isaga nool. Dadkii caqiidada soo rogey waxa ay ahaayeen dad jeclaa in iyaga la taageero oo niyadda lagu hayo, waxa ayna sida badan caqiidada ku saleeyeen in ay dadka bajiyaan ama hunguri geliyaan si iyaga loo raaco. Taageerada dadkaas loo hayo oo ah caqiidada ayey cibaadada lafteedu ku xiran tahay oo waa siyaasad loo degey xilli ay dadku aad u wacyi hooseeyeen.\nMeelaha cibaadada oo la isugu yimaado waxaa fiican in aan la dumin si dadku markii ay ilbaxaan ay qarniyada danbe u arkaan waxyaalihii ay dadkii ka horreeyey samayn jireen iyo meelihii ay ku samayn jireen. Xilliga aynu joognaa weli waa casri jaahili oo dadku ma wada ilbixin, waxaana taas caddaynaya in ay weli cibaado iyo caqiido jiraan. Cibaadada iyo caqiidadu waxa ay curyaamiyaan shaqada iyo waxbarashada oo waddankii ay ku badan yihiin laga ma yaabo in uu horemaro, waayo shaqada iyo waxbarashada ayaa lafdhabar u ah horemarka oo dhan.\nQORMO LA XIRIIRTA: Ooyaaye!\nKhamriga haddii aad cabto oo aanad ku sakhraamin waa xalaal dhibna ma leh. Waxa xarrimaya cabidda maaha ee waa sakhrada keenaysa wareerka maskaxda, hadalkan nuxurkiisu wuxuu noqonaya khamri waad cabbi kartaa haddii aanu doorinayn maankaaga, sidoo kale wax kasta oo lagu sakhraamo waa xaaran (ﻛﻞ ﻣﺴﻜﺮ ﺣﺮﺍﻡ) wax kasta oo aan lagu sakhraaminina wuxuu noqonaya xalaal.\nW/Q: Shaafici Xasan Maxamed 5th February 2019


Bannaanbaxyo looga soo horjeedo gabadhii Somaliyeed ee laga celiyay dalka Australia ayaa waxa uu ka dhacay magaalooyinka Sydney iyo Melbourne – STAR FM SOMALIA\nBannaanbaxyo looga soo horjeedo gabadhii Somaliyeed ee laga celiyay dalka Australia, ayaa siyaabooyin kala duwan kaga dhacay magaalooyinka Sydney iyo Melbourne ee dalkaasi.\nBannaanbaxaasha oo socod ku soo maray wadooyinka, ayaa waxay ugu dambeen isugu soo baxeen Xarumaha Waaxda Socdaalka ku lee dahay magaalooyinkaasi, waxayna halkaasi ka sheegeen inaanay ka aamusi doonin dib u celinta Abyan.\nBannaanbaxayaasha, ayaa waxay wateen boorar ay ku qoran yihiin “Hala soo celiyo Abyan, hala xiro xeryaha ka furan Jazeeradaha Nauru iyo Manus, ma noqon doono kuwo aamusan iyo ereyo kale.”\nHormuudkii bannaanbaxayaasha, ayaa waxay Ra’iisal Wasaaraha Australia, Malcolm Turnbull ugu baaqeen inuu isku xishoodo, isla-markaana uu ka shaqeeyo sidii gabadhaasi dib loogu soo celin lahaa Australia.\nQoraal ay soo saartay Abyan, ayna heshay Warbaahinta Australia, ayaa waxay si weyn uga hortimid inay diiday in ilmaha uurkeeda ku jira laga soo rido, iyadoo dhinaca kalana sheegtay in loo diiday inay aragto wax qareeno ah.\nQoraalka, ayaa waxay ku sheegtay inaanay arkin wax dhakhaatiir ah oo kala taliya, sidii ay ilmaha isaga soo tuuri laheyd, maadaama ay Australia u tagtey daryeel caafimaad.\n“Aad baan u xanuunsanaa, marnaba maanan dhihin ma doonayo in ilmaha la iga soo rido. Marnaba ma arag dhakhtar. Waxaan arkay kalkaaliso caafimaad, balse ma arkin dhakhtar ila taliya, mana jirin wax turjubaan ah.” Ayay qoraalka ku sheegtay Abyan.\nAbyan oo qoraalka ku muujisay inay u baahan tahay daryeel wanaagsan, ayaa ka codsatay Dowladda Australia inay caawiso.\nSheekada Abyan, ayaa caan ka noqotay dalka Australia, waxayna dood kulul ka dhex dhalisay Siyaasiyiinta reer Australia, waxayna shacabku muujinayan sida ay kaga soo horjeedan dib u celinteeda.\nMurun xoogan, ayaa waxa uu ka taagan yahay nidaamka ay Australia ula dhaqanto qaxootiga, tan iyo markii ay soo ifbaxday kufsiga la xiriira gabadha magaceeda lagu sheegay Abyan.


Dagaalka Siyaasadeed ee Ethiopia iyo Masar oo Wejiyo Cusub Yeeshay iyo Somaliland oo lagu soo daray | Somaliland Post\nHome News Dagaalka Siyaasadeed ee Ethiopia iyo Masar oo Wejiyo Cusub Yeeshay iyo Somaliland...\nDagaalka Siyaasadeed ee Ethiopia iyo Masar oo Wejiyo Cusub Yeeshay iyo Somaliland oo lagu soo daray\nHargeysa (SLpost)- Dagaalka siyaasadeed ee ka dhexeeya Itoobiya iyo Masar isla-markaana Salka ku haya biyo-xidheenka Itoobiya ka dul-dhistay Webiga Niil, ayaa Maalinba weji cusub u gudbaya.\nBilihii u dambeeyay oo dhan waxa lagu guul-daraystay inay wada-hadlaan oo ay heshiis gaadhaan Dawladaha Suudaan, Itoobiya iyo Masar oo ka wada faa’idaysta Biyaha Webiga Niil, maaddaama oo uu khilaaf xooggani si gaar ah uga dhexeeya Masar oo Dadkeenu 90% biyaha ka helaan Webiga Niil iyo Itoobiya oo Webigaasi ka dul-dhistay biyo-xidheen ay ku baxday Adduun Lacageed oo ka badan 4 Bilyan oo dollar, si ay mustaqbalka uga dhaliso Tamarta Laydhka.\nSababta ugu weyn ee heshiis loo gaadhi la’yahay, ayaa Warbaahinta dunidu waxay ku sheegtaa Itoobiya oo ka dhego-adaygaysa inay joojiso Biyo-xidheenka ama ugu yaraan dib u dhigto buuxintiisa oo laga cabsi qabo inay yarayso qulqulka biyaha gaadha Masar, taasi oo Masarna meel adag ka taagan tahay.\nLaakiin, Siyaasiyiinta Maxaliga ah ee Itoobiya oo arrintan isha ku haya, ayaa qaarkood waxay sheegayaan in Masar ay sii xoojisay dagaal ay sheegeen inuu weligeedba ka dhexeeyay Itoobiya.\nObang metho oo ah Madaxa Urur lagu Magacaabo ‘Dhaqdhaqaaqa Midnimada’ oo xaruntiisu tahay Addis Ababa, ayaa maqaal dheer oo uu ku baahiyey Internet-ka, wuxuu ku sheegay in Masar beddeshay dagaalkeeda ka dhanka ah Itoobiya, isla-markaana ay dagaalkii ka dhigtay mid dadban, si ay u waxyeelayso Amniga gudaha ee Itoobiya iyo dhaqaalaheeda.\nWuxuu sheegay, in Masar doonayso inay xidho Marinada Ganacsi ee Itoobiya, gaar ahaan Dekedaha badda Cas, sida Somaliland, Jabuuti iyo Eritrea, si loo go’doomiyo Itoobiya, si taasi ugu suurto-gashana ay qas iyo amni-xumo ka abuurayso badda cas iyo Sues Kanal-ka, arrimahaasi oo dhan oo uu sheegay inay yihiin dagaal dadban oo ku socda Itoobiya.\n“Tani waxay u dhigantaa dib u bilaabid iyo ballaadhinta dagaalka dadban, si loo go’doomiyo Itoobiya, siyaasad ahaan iyo dhaqaale ahaanb.” ayuu qoraalkiisa ku sheegay Obang metho, waxaanu intaa ku daray in Masar ay doonayso inay xanibto Marinada Ganacsi ee Itoobiya “Waxa kale oo ay isku dayeysaa (Masar) inay xidhnaadaan jidadka ganacsiga ee Itoobiya, sida dekedaha Badda Cas ee Ereteriya, Jabuuti iyo Somaliland…”\nObang metho oo qoraalkiisu dheeraa waxa kale oo uu ku sheegay in Masar arrimahaasi oo dhan fulintooda u isticmaalayso Siyaasad iyo Sirdoonkeeda.


Mogadishu Journal » Isku aadka Koobka Adduunka: Isku aadka Group kasta ee Qatar 2022\nIsku aadka Koobka Adduunka 2022 ee ka dhacaya dalka Qatar ayaa dhacay Jimcihii, waxaana jira kulamo is daba joog ah oo la sugi doono ka hor inta aysan bilaabmin wareegyada bug-baxa.\nSpain iyo Germany, oo ah laba ka mid ah saddexdii xul ee ugu dambeeyay ee ku guulaysta tartanka, ayaa ku wada jira isku group, halka Qatar oo martigelinaysa ay hadda og tahay inay ciyaarta la ciyaari doonto Ecuador 21ka November.\nSaddex kooxood ayaa wali la go'aamin doonaa, iyadoo laba ciyaarood oo isreebreebka Confederation-ka ah iyo ciyaar-is-reeb-reeb ah la qaban doono bisha June - taas oo macnaheedu yahay in ay tahay arrin dhammaan Ingiriiska ah oo England ah, kuwaas oo furi doona ololahooda ka dhanka ah Maraykanka.\nFrance oo koobka heysata ayaa wajihi doonta Denmark, Tunisia iyo mid ka mid ah Peru, Imaaraadka Carabta ama Australia. Brazil waa inay kalsooni ku qabtaa inay ka soo baxdo Group G, halka Belgium, Portugal iyo Argentina, si la mid ah, ay leeyihiin tayo ay kaga soo bixi karaan.\nHoos waxaa ku yaal isku aadka heerka group-yada oo dhameystiran, iyadoo waqtiyada furitaanka iyo goobaha lagu ciyaari doono kulan walba aan wali la xaqiijin.\nQatar Ecuador Senegal\nEngland Iran United States Wales ama Scotland/Ukraine\nArgentina Saudi Arabia Mexico Poland\nFrance Peru ama Imaaraadka Carabta/Australia Denmark Tunisia\nSpain Costa Rica ama New Zealand Germany Japan\nBelgium Canada Morocco Croatia\nBrazil Serbia Switzerland Switzerland Cameroon\nPortugal Ghana Uruguay South Korea\nTodobo Musharax oo isku diiwaangeliyay doorashada 2 kursi oo beri la dooranayo (Sawirro)\nMidowga Musharaxiinta oo War kasoo saaray Go’aanii Rooble dalka uga eryay Madeira


WARARKA BARAAWEPOST Talaado 12 July 2011\nTaliyaha ciidanka booliska soomaaliyeed oo dalka dib ugu soo laabtay\nTaliyaha ciidanka booliska soomaaliyeed Sareeye guuto Shariif Sheekhuna Maye ayaa dalka dib ugu soo laabtay kadib markii uu socdaalo howleed ku tagay qaar kamid ah dalalka geeska Afrika.\nDalalkii uu taliyaha ciidanka booliska General Shariif Sheekhuna socdaalka shaqo ku tagay ayaa waxay kala ahaayeen dalalka Kenya,Uganda iyo Burundi.\nTaliyaha ayaa markii uu ka soo degay garoonka caalamiga ah ee diyaaradaha ee magalaada Muqdisho”Adan Cadde international Airport” ayaa waxaa halkaas si diiran ugu soo dhoweeyay taliye ku xigeenada ciidanka booliska soomaaliyeed ee kala ah Gen Saacid iyo Gen Gasgas iyo weliba saraakiil ka socotay hogganada kala duwan ee uu ka kooban yahay ciidanka booliska.\nSaraakiishaas oo ay ka mid ahaayeen colonell dhega caleen,col Ahmed Aftooje oo ah taliyaha saldhiga booliska qaybta garoonka diyaaradaha, G/le dhexe Maxamed Saciid Cabuud oo ah madaxa hoggaanka maaliyadda ee ciidanka booliska, Colonel Jeylaani Maxamed iyo saraakiil kale.\nTaliyaha ayaa intii uusan u kicitimin hoygiisa ayaa wuxuu kulan socday muddo gaaban uu kula yeeshay qolka nasashada ee ku yaal garoonka saraakiisha ciidanka booliska ee soo dhoweysa isagoo halkaas ku siiyay warbixin ku saabsan waxyaabihii uu kala soo kulmay socdaaladii uu ku tagay dalalakaas .


Ciidanka gadoodsan oo ku hanjabay in Farmaajo iyo Kheyre aysan mukeyf ku raaxeysan doonin | Arrimaha Bulshada\nHome News Ciidanka gadoodsan oo ku hanjabay in Farmaajo iyo Kheyre aysan mukeyf ku raaxeysan doonin\nCiidanka gadoodsan oo ku hanjabay in Farmaajo iyo Kheyre aysan mukeyf ku raaxeysan doonin\nSunday, March 24, 2019 News\nBulsha:- Dowladda Federaalka Soomaaliya ayaa ballantii uga baxday Ciidamadii gadoodka sameeyey ee ku sugan Magaalada Balcad ee hoos tagto Maamulka Hirshabelle.\nCiidamadaan oo aad u badan isla markaasna ku hubeysan noocyada kala duwan ee Hubka ayaa dhawaan isaga soo baxay Fariisimihii ay ku lahaayeen qeybo badan oo kamid ah Shabeelada Dhexe.\nQaar ka tirsan Saraakiisha Ciidamada Xoogga Soomaaliya ee gadood ahaan u joogo Degmada Balcad ayaa sheegay inay Dowladda uga baxday ballan qaadkii aheyd inay heli doonaan mushaarkii ka maqnaa mudada afarta bil.\nBallanta ay dowladda Federaalka Soomaaliya la gashay ciidamadaan ayaa aheyd inay Mushaarkoodda heli doonaan gelinkii dambe ee Sabtidii Shalay aheyd.\nSarkaal la hadlay Idaacadda Kulmiye ee Magaalada Muqdisho ayaa sheegay in shalay ay ku Ekeyd waqtigii ay ku heshiiyeen in DF-ka Soomaaliya ay bixiso mushaarka ciidamada ilaa hadana aysan ka helin wax jawaab ah iyo Xuquuqda ciidamada midna.\nSarkaalka la hadlay Idaacdada Kulmiye ayaa sheegay in wasiiradii ugu yimid Balcad ee kala ahaa Warfaafinta iyo amniga sidoo kalane wakiil ka ahaa Dowladda Federaalka Soomaaliya ay ku heshiiyeen in shalay oo Sabti gelinka dambe ay bixiso Dowladda mushaarka ciidamada iyo Xuquuqda kale.\nCiidamadaan ayaa ku dhawaaqay hadda inay soo geli doonaan Magaalada Muqdisho ee Caasimadda Soomaaliya si ay u helaan xuquuqdii ay Dowladda ku lahaayeen.\nSarkaalkaan ayaa ku hanjabay inay Muqdisho soo geli doonaan isla markaasna ay arki doonaan madaxda dowladda ugu sareeyo inay Mukeef kusii raaxeystaan.\nSidoo kale waxay sheegayn in Ciidankaan la diiwaan geliyay 4 bil ka hor ilaa hadana ay ka maqantahay Xuquuqdooda.\nSaraakiisha hoggaaminayo ciidamaan ayaa Dowladda ugu baaqay inay ballanta ilaaliso isla markaasna ay xuquuqda siiso maadaama ay sheegeyn inaysan aqbali karin in xuquuqdooda la iska heysto.\nHalkaan hoose ka dhageyso Wareysiga uu Sarkaalkaan bixiyey


Muwaadiniinta Turkiga oo looga digay inay u safraan Mareykanka, Maxay tahay Sababta? – Puntland Post\nPosted on January 12, 2018 January 12, 2018 by PP-Muqdisho\nMuwaadiniinta Turkiga oo looga digay inay u safraan Mareykanka, Maxay tahay Sababta?\nAnkara (PP) ─ Xukuumadda Turkiga ayaa uga digtay shacabkeeda inay ka taxadaraan safarrada ay ku aadayaan dalka Mareykanka sababo la xiriira dhanka amniga, sida ay baahisay wasaaradda arrimaha dibadda Turkiga.\nBayaan maanta oo Jimco ah ay soo saartay wasaaradda Arrimaha Dibadda Turkiga ayaa lagu sheegay inay kordheen cabsida iyo walaaca laga qabo weerarro argagaxiso ee Mareyaknka iyo xarig sharci-darro ah oo lagula kaco Turkida iyo saaxiibbadooda galbeedka.\n“Waxaanu ogaanay inay kordheen khatartaha weerarrada argagaxiso ee la filan karo inay ka dhacaan Mareykanka,” ayay wasaaraddu ku tiri bayaanka ay soo saartay, iyadoo intaas ku dartay inay jireen dilal dhawr ah oo dalka Mareykanka ka dhacay dhawrkii bilood ee lasoo dhaafay.\nSidoo kale, waxaa bayaanka lagu yiri. “Waxaa jira weerarro loo adeegsado gaadiidka oo dad badan lagu laayo, weerarro toos ah iyo kuwo bambooyin loo adeegsado iyo in la beegsado goobaha ay dadku isugu tagaan; kuwaas oo ay ka mid yihiin; faras-magaalaha, goobaha dalxiiska, maxadooyinka ay tareennadu ka baxaan, dhismayaasha waaweyn, goobaha cibaada iyo sidoo kale iskuullada.”\nWasaaradda ayaa dhacdooyinkii ugu dambeeyay ee dhacay waxay ka xustay weerarkii xarunta jaamacadda Ohio, Masjidka Dar Al-Faruq oo Minnesota ku yaalla, Kaniisad ku taalla gobolka Texas iyo weerar lagu qaaday bishii lasoo dhaafay xarun tareen oo ku taalla New York.\nDhanka kale, Wasaaradda ayaa ka digtay xarigga aan sharciga ahayn ee loo geysto muwaadiniinta iyo shaqaalaha Dowladda Turkiga ee safarrada kala duwan ku aadan dalka Mareykanka.\nUgu dambeyn, Digniintan kasoo baxday dowladda Turkiga ayaa waxay kusoo beegmaysaa xilli Arbacadii lasoo dhaafay ay Xukuumadda Washington kasoo saartay dingiin safar oo ku aaddan dalal uu Turkiga ka mid yahay, kuwaasoo ay sheegeen inay ka jiraan khatarro dhanka ammaanka ah, waxaana ka mid ah dalalkaan; Sudan, Pakistan and Guatemala.


Kiisaskii ugu horreeyay ee Coronavirus oo laga helay Kooxda Barcelona & Labo shaqsi oo uu ku dhacay | Somali football world\nHome SOOMAALI Kiisaskii ugu horreeyay ee Coronavirus oo laga helay Kooxda Barcelona & Labo...\nKiisaskii ugu horreeyay ee Coronavirus oo laga helay Kooxda Barcelona & Labo shaqsi oo uu ku dhacay\n(Barcelona) 26 Mar 2020. Ciyaartoyda kooxda Barcelona ayaa guryahooda ku karaantiilnaa muddooyinkii u dambeeyay si la mid ah sida dadweynaha reer Spain, waxaana muddada karaantiilka lagu kordhiyay toddobaadyo hor leh.\nMadaxa adeegyada caafimaadka kooxda Barcelona, Ramon Canal ayaa noqday shaqsigii ugu horreeyay ee naadigaas ka tirsan oo laga helay xanuunka coronavirus sida laga soo xiganayo La Vanguardia.\nSidoo kale feyruska waxa uu gaaray mid ka mid ah shaqaalaha naadiga kubadda gacanta Barca oo lagu magacaabo Josep Antoni Gutierrez, iyadoo labadaasi shaqsi ay hadda ku jiraan isbitaalka.\nXiddigaha ka tirsan qaybaha kala duwan ee ay ka kooban tahay naadiga Barcelona ayaa tababar ku sameynaya guryahooda, waxaana la arkayay Luis Suarez oo ku soo laabtay xaalad caafimaad kaddib sawir uu soo dhigay bartiisa Instagram-ka.\nDr. Canal oo dhashay 1961-kii ayaa kooxda Barca ka howl billaabay 2006 kaddib saddex sano oo uu dowladda hoose ee Catalonia ka shaqeynayay, halka Gutierrez oo dhashay 1956-kii uu kooxda yimid sanaddii 1993-kii isagoo ku sugan tan iyo markaas.\nNext articleBarcelona oo shaaca ka qaadday qiimaha ay ku iibineyso Griezmann & Ingiriiska oo looga gacan haatinayo


Kala Bixi | Martech Zone\nFriday, May 18, 2007 Sabtida, Oktoobar 18, 2014 Douglas Karr\nKawaran hadaan taariikh wadaagno dadka sida aan ugu suuq geyno oo kale? Waxay u dhici kartaa wax sidan oo kale ah…\nKoofiyad Koofiyad Kuxiran barta 'Viral Garden' blog.\nTags: hay'addaganacsimacaamil raadintabartilmaameedka macaamiishashukaansibartilmaameedka dadkademographicsvideo qosol badankaftanbartilmaameedkakala tag\nMaxay suuqyadu ugu ordi la'yihiin Jaiku?\nWaxaan kugu dari doonaa liistadayda raadintan. Shubay fiican\nPhantastic, olole hal abuur leh. Laga soo bilaabo MICROSOFT!\nIyo mid aad u xiiso badan in la arko qaab cusub - internetka oo keliya, taas oo macnaheedu yahay inaad u sheegi karto sheekooyin dhaadheer adigoon ganaax kujirin.\nMicrosoft hadda unbay noqotay shar ka yar ad


BIME: Software oo ah Sirdoon Ganacsi Adeeg | Martech Zone\nMaaddaama tirada ilaha xogta ay sii kordheyso, sirdoonka ganacsiga Nidaamka (BI) ayaa kor u kacaya (markale). Nidaamyada sirdoonka meheraddu waxay kuu oggolaanayaan inaad ku horumariso warbixinta iyo dashboodyada ku saabsan xogta dhammaan ilaha aad ku xidhan tahay. BIME waa Software sida Adeeg (SaaS) Nidaam Sirdoon Ganacsi oo kuu oggolaanaya inaad ku xirmaan labada khadka tooska ah iyo kan adduunka ka jira oo isku meel ah. Abuur xiriiro dhammaan ilaha xogtaada, abuur oo samee su'aalaha oo si fudud ugu arag dashboodyadaada - dhammaantoodna waxay ku dhex jiraan isdhexgalka quruxda badan ee BIME\nBIME wuxuu u dhaqmi karaa sidii "akhriste nool", oo ka shaqeeya meel fog iyo waqtiga-dhabta ah. Si kastaba ha noqotee, uma baahnid inaad ku martigeliso xogtaada daruuraha. Si kastaba ha noqotee, doorashadani waxay leedahay faa'iidooyin badan: marin u hel xogtaada wakhti kasta iyo meel kasta. Waxay kuxirantahay cabirka xogta, waxaad geyn kartaa xogtaada si dhib la’aan ah Djàa Vu, BimeDB ama Google BigQuery.\nIyada oo BIME aad leedahay cad oo joogto ah qaabka weydiinta dhammaan xogtaada. Gali “waxyaabaha” aad rabto inaad ku falanqeyso safafka iyo tiirarka waana lagaa dhammeeyay. Kadib shaandhee ama jarjar. Waxyaabaha si firfircoon u kooxe, ku shaandhee adiga oo ku saleynaya xeerar adag ama cabir saamaynta isbeddelku ku yeesho tirooyinkaaga kale.\nIyada oo BIME ayaad ku abuuri kartaa muuqaalada isdhexgalka taas oo muujin doonta isbeddellada iyo qaababka ku qarsoon xogtaada. Waad qaabeyn kartaa adoo shaandhaynaya taxanaha ama kashifaya xogta aasaasiga ah. Wax walba waxaa loogu talagalay in lagu muujiyo xaddiga macluumaadka ugu yar ee ugu yar ee booska. Waad ka faa'iideysan kartaa midabaynta iyo qaabeynta cabbirka tusaale ahaan, ama waxaad ku ciyaari kartaa xulashooyin badan oo ku habboon qaabeynta shaxda.\nIsbarbar dhig kaaga web Analytics data xafiiskaaga dambe, ku cabiro ololahaaga dhabta ah 'ROI' miisaaniyadaada xaashida. Dhammaan hal dashboard. Adiga oo adeegsanaya astaamaha iyo cabbiraadaha xisaabsan ee BIME, isbadalada caalamiga ah, kooxaha, xirmooyinka iyo xubnaha kale ee la xisaabiyay waxaad ka eegi kartaa xogtaada xagal kasta.\nKu fur awoodda keydka keydka macluumaadka Isweydaarsiga. Isticmaalayaashu waxay weydiin karaan daraasiin ilo waxayna macno u samayn karaan iyaga - iyadoon loo eegin luqadda weydiinta, feylka, iyo qaababka metadata. QueryBlender wuxuu u oggolaanayaa dadka isticmaala inay isku daraan oo ay u ekaadaan wixii macluumaad ah, laga soo bilaabo waraaqo dhaxalgal ah iyo xog-ururinno waaweyn oo xiriir la leh si ay u noolaadaan xogta laga helayo Google Analytics, Google Apps, salesforce.com, ama Adeegyada Websaydhka Amazon.\nWaxyaabaha si firfircoon u kooxe, ku shaandhee adiga oo ku saleynaya xeerar adag ama cabir saamaynta isbeddelku ku yeesho tirooyinkaaga kale. BIME waa mishiinka xisaabinta wuxuu leeyahay wax kasta oo aad u baahan tahay, iyo xitaa in ka badan. Ha ka baqin inaad qorto lambar; waxaan leenahay interface qurux badan oo adeegsade ah oo loogu talagalay soo saarista xisaabinta ugu badan. Fursadaha dib-u-shaqeysta kadib ayaa kuu badbaadin doona saacado waxayna kuu oggolaaneysaa inaad ku guuleysatid xisaabinta guud adigoon qorin hal caano.\nkasta BIME liisanka wuxuu ka bilaabmaa 20 dashbood, 10 isku xirnaanta xogta, 1 naqshadeeye iyo daawadayaasha dashboard aan xad lahayn.\nTags: Amazon Adeegyada WebBigQueryBimeDBsirdoonka ganacsigatomato VUAnalytics googlebarnaamijyada googleGoogle BigQuerySalesforce.com\nWarbixinta Tixraaca Suuqgeynta B2012B ee 2


Daawo+Dhegayso: Foosiya oo si xun U cayday Dawlada Xasan Shiikh Daawo « AYAAMO TV\nDaawo+Dhegayso: Foosiya oo si xun U cayday Dawlada Xasan Shiikh Daawo\n1765 Views Date April 8th, 2014 time 6:58 pm\nWasiiradii hore ee Arrimaha Dibadda ee Soomaaliya Marwo Foosiya Yuusuf Xaaji Aadan, ayaa waxay maanta daboolka ka qaaday in Dowladda Xasan sheekh ee mataleysa Somaliya, aynaan lahayd wax awood ah,oo ay wax ku qabato\nWasiiradii hore, ayaa ku warameysa in Dowladdu ay ahayd in ay xoogga saarto Safaaradaha Dibadda ee Soomaaliya ku lee dahay, si loogu gurmado dadka Somaliyeed ee Caalamka ku tabaaleysan.\nWaxay qirtay in Soomaalida ay ku dhibaateysan tahay dalalka dunida ku yaala oo idil, isla markaana aan la soo koobi karin rafaadka ay kala kulmayaan Xabsiyada dalalkaasi ku yaala.\nMudadii ay Xafiiska Shaqada joogtay, ayay sheegtay in uu qorshahoodu ahaa in sanadkaan 2014- ka xoogga la saaro, sidii loo xoojin lahaa Safaaradaha Somaliya ay ku lee dahay Caalamka, si wax loogu qabto kuwa Xabsiyada ku dhibaateysan.\nWaxay soo hadalqaaday in Soomaaliya ay lee dahay Kheyraad badan, dalkuna uu ku fadhiyo qiimo weyn, hase ahaatee ay Soomaalidu noqotay mid ka gudbi la’ qabyaalada.\nSidoo kale waxay sheegtay in dalka Soomaaliya ay ku hareereysan yihiin dalal, ay dadkoodu gaarayaan 3 boqol oo milyan oo ruux, isla-markaana loo cabsi qabo tobanka sano ee soo socda, 10-ka bilyan ee Soomaalida, haddii aynaan Soomaalidu isu tashan.\nMarwo Foosiya Yuusuf, ayaa waxay kaloo soo hadalqaaday dhibaatada xilligaan loo geysanaayo Somalida ku nool dalka Kenya, waxaynta xustay in dayac badan uu ka jiro Kenya.


Wasiirka dhalan yarada iyo ciyaaraha dowlada KGS ibrahim Adan Ali Najah oo ka qeyb galay so dhaweenta madaxweyne lafta garen | Najah Media Network\nBogga Hore Wararka Manta Wasiirka dhalan yarada iyo ciyaaraha dowlada KGS ibrahim Adan Ali Najah oo...\nWasiirka dhalan yarada iyo ciyaaraha dowlada KGS ibrahim Adan Ali Najah oo ka qeyb galay so dhaweenta madaxweyne lafta garen\nWasiirka wasaaradda dhalinyarada iyo ciyaaraha dowlad goboleedka Koonfur Galbeed mudane Ibrahim Aden Ali Najah ayaa maanta ka qeyb galay soo dhaweynta magaalada Muqdisho loogu sameeyay madaxweynaha Koomfur Galbeed Cabdi Casiis Xasan Maxamed Lafta Gareen.\nMadaxweyne Lafta Gareen ayaa si weyn loogu soo dhaweeyay garoonka diyaaradaha Aden Cade ee Muqdisho,isagoo dalka dib ugu soo laabtay kadib safar shaqo uu ugu maqnaa dalka Turkiga.\nSoo dhaweynta madaxweyne Lafta Gareen ayaa waxaa ka qeyb galay madax kala duwan oo ka tirsan dowlada federaalka iyo maamulka Koonfur Galbeed Soomaaliya.\nMas’uuliyiinta maamulka Koonfur Galbeed Soomaaliya ee ka qeyb galay soo dhaweynta madaxweynaha ayaa waxaa kamid ah wasiirka ciyaaraha Koonfur Galbeed Ibrahim Aden Ali Najah.\nWasiir Najah ayaa howlo shaqo u jooga magaalada Muqdisho,wuxuuna bogaadiyay safarka shaqo oo todobaadyo qaatay oo madaxweyne Lafta Gareen uu ku tagay dalka Turkiga.\nMudane Najah ayaa ugu hambalyeeyay madaxweynaha Koonfur Galbeed doorka uu ka qaadanayo sidii dalka uu adi lahaa doorasho,iyadoo magaalada Muqdisho la filaayo in dhawaan uu ka dhaco shirka u dhexeeya dowlada federaalka iyo madaxda maamul goboleedyada.\nWasiirka ciyaaraha Koonfur Galbeed mudane Najah ayaa cod dheer ku sheegay in bulshada Koonfur Galbeed ay had iyo jeer diyaar u yihiin dhismaha dowladnimada Soomaaliya,isla markaana aysan caqabad ku noqon doonin marnaba geedi socodka dadka iyo dowladda Soomaaliyeed.\nNajah oo hada ka tirsan golaha wasiirada madaxweyne Lafta Gareen ayaa kamid ah mas’uuliyiinta ugu firfricoon golaha wasiirada dowlad goboleedka Koonfur Galbeed,iyadoo lagu xasuusto doorka ay wasaaradiisu ka qaadatay guulihii taariikhiga ahaa ciyaartooyda Koonfur Galbeed ka sameeyeen tartankii dowlad goboleedyada iyo gobolka Banaadir.\nIbrahim Aden Ali Najah ayaa soo noqday laba mar oo hore gudoomiyaha gobolka Shabeelada Hoose oo mudo uu majaraha u hayay,waxaana mudadaasi uu ka sameeyay mashaariic horumarineed oo maanta ay ka faa’ideysanayaan bulshada Shabeelada Hoose.\nMaamulkii Najah ayaa si gaar ah loogu xasuusan doonaa dedaalkii maamulkiisa uu ku bixiyay mideynta iyo is dhex galka dhalinyarada gobolka,taas oo horseeday in loo magacaabo wasaarada dhalinyarada iyo ciyaaraha,si uu u mideeyo guud ahaan dhalinyarada Koonfur Galbeed\nMaqaal horeMadaxweynaha Koonfur Galbeed oo soo gaaray Magaalada Muqdisho\nMaqaal XigaDad badan oo Cudurka COVID-19 ugu geeriyooday Galmudug


Somaliland: Jewiga Madal Ay Il-Yartu Is Qabatay Oo Lagu Daah-Furay Adeegyada Baanka Premier Bank Iyo Dulucda Khudbadihii Laga Jeediyey Wanqashiisa+Sawiro | Maalmahanews\nSomaliland: Jewiga Madal Ay Il-Yartu Is Qabatay Oo Lagu Daah-Furay Adeegyada Baanka Premier Bank Iyo Dulucda Khudbadihii Laga Jeediyey Wanqashiisa+Sawiro\nHargeysa(Maalimaha)May.25,2017-Daah-furka munaasibad loogu wanqalayay bangiga caalamiga ah ee Premier Bank, ayaa Madaxweyne-ku-xigeenka Jamhuuriyadda Somaliland Md. Cabdiraxmaan Cabdillaahi Ismaaciil (Seylici) si rasmi ah xadhiga uga jaray maalintii shalay lagu qabtay xarunta dhexe ee baankaas ee magaallada Hargeysa.\nDaah furka bangigan oo ay ka soo qaybgaleen mas’uuliyiin kala duwan oo ka kala socday hay’adaha dawladda, bangiyada gaarka loo leeyahay ee Somaliland ka hawlgala, ganacsato, aqoonyahan, qaar ka mid ah shirkada is-gaadhsiinta iyo maamulka iyo hawl-wadeennada Baanka cusub ee Premier Bank, ayaa lagu soo bandhigay adeegyada kala duwan ee uu bangigani bixin doono, kuwaasoo isugu jira qaar hore uga jiray dalka iyo kuwo cusub oo aan hore u jirin oo ay soo kordhiyeen.\nGeesta kale, war-murtiyeedka lagu sharraxay himillooyinka u degsan iyo ujeedooyinka ay hiigsanayaan ayaa u qornaa sidan: “Himilada Premier Bank waa inuu noqdo hormuudka bangiyada. Hadafka koowaad ee Premier Bank waa in uu ka jawaabo baahiyaha maaliyadeed ee bulshada Somaliland si uu qayb laxaad leh uga qaato horumar-ka dhaqaale ee dalka. Waxa tilmaan u ah Premier Bank adeeg hufan oo danta macmiilku udub-dhexaad u tahay. Adeegyada uu baanku bixiyaa waa kuwo haqab-tiraya baahiyaha maaliyadeed ee dadweynaha iyo ganacsatada. Waxa adeegyadaas ka mid ah furirtaanka xisaabaha socda, xisaabaha kaydsan iyo xisaabaha maalgelinta. Waxa kale oo uu bangigu qabtaa adeegyada lacag dirista, waxa uu bixiyaa warqadaha dammaanadaha, waxa uu muddo dhawna ganacsatada u furi doonaa LC-yo. Waxa macmiilka Premier Bank uu awood u leeyahay in uu xisaabihiisa lacag kala bixi karo goob kasta oo aduunka ah iyo goor kasta, isaga oo adeegsanaya kaadhka Premier Bank. Waxa uu markii koowaad Premier Bank suurta geliyey in macmiilka Somaliland joogaa internet-ka ka iibsan karo badeecadaha iyo adeegyada uu u baahan yahay isaga oo aan cid kale culays saarin. Waxa uu baanku soo kordhiyey adeegga loo yaqaanno POS-ka oo ka fududeynaya in uu macmiilku jeebka lacag ku qaato uu wax ku iibsado,” ayaa lagu soo gebogabeeyey war-murtiyeedka bangigu soo saaray kaasoo lagu xusay maamuuska ay hawl-wadeennada bangigu yeelanayaan, maadaama oo lagu tilmaamay laf-dhabarta baanka.\n“Bangigan markii la aasaasayay waxaa culimo ahaan nala soo xidhiidhay Axmed Cabdiraxmaan Sh. Bashiir, waxaannu noo soo bandhigay qaabka ama nidaamka uu u shaqayn doono bangigu, isaga oo culimo ahaan naga codsaday in aannu saxno oo wixii shareecada waafaqsanna aanu u oggolaano, wixii khilaafsanna aanu ka reebno,” ayuu yidhi Sh. Cismaan Cali Xuseen oo ka mid ah culimaa’udiinta dalka ee xafladda wanqasha bangigan Premier lagu soo marti qaaday, isaga oo sheekhu khudbad iftiiminaysa qaabka ay isu waafaqayaan adeega uu bangigani bixinayo iyo nidaamka ganacsi ee islaamka ku shaqaynayo, waxaanna khudbada uu sheekhu madasha ka jeediyey oo is waafajinta labadaaasi arrimood u badnayd uu intaasi ku daray, “Nidaamkan uu bangigu ku shaqaynayo annaga ayaa culimo ahaan u saxnay, waana nidaam shareecada waafaqsan. Sideedaba waxa aynu wada ognahay in dhaqaalaha islaamiga ahi uu ku dhisan yahay mabda’ aan guurguurin oo ah in qofkamuslimka ahi uu isla ilaaliyo maalka xaaraanta ah ee aanu lahayn, qofku in uu ganacsadana Illaahay baa banneeyey, laakiin waxa dhici karaysa in dadkeena uu magaca bangigani ku yara adkaado marka ay maqlaan ama arkaan Premier Bank oo ay is yidhaahdaan bahalka wax kale ayaa malaha ku hoos jira, hase yeeshee magacu asalkiisaba macno ma samaynayo ee waxaa muhiim ah uun nidaamka uu ku shaqaynayo. Markaa waxaan idin leeyahay bangigu khadkii aannu ujeexnay ayuu ku shaqaynayaa culimadii nidaamka u saxdayna ka mid baan ahay, Illaahay idamkiina waxaan rejaynayaa in sidii aannu u tilmaanay iyo qorshihii aanu u waafajinay shareecadana in ay u shaqayn doonaan Insha Allah.”


Shabelle Media Network – Cudurka Shuban Biyoodka Oo Ka Dilaacey Degaano Hoos Taga Degmada Afgooye\nCudurka Shuban Biyoodka Oo Ka Dilaacey Degaano Hoos Taga Degmada Afgooye\nAfgooye (Sh.M.Network)— Afgooye (Sh.M.Network)— Wararka ka imaanaya Degmada Afgooye ee Gobolka Sh.Hoose ayaa waxa ay xaqiijinayaan in saacidhii ugu dambeeyey uu ka dilaacey cudurka Shuban biyoodka cudurkaasi oo ka dilaacey Deegaano ka tirsan Degmadaasi sida Baalguri , are Maah , iyo Jambaluul.\nDr.Aweys Cabdulaahi cumar ( Aweys Bulalow ) oo ka mid ah saraakiisha caafimaadka ee ka holwgala isbitaalka bulalow Flaunty Hospital ayaa shabelle u sheegey in cudurkaasi uu malain waliba sii kordhayo tirada dadka ee uu soo ridanayo.\nDr. Aweys Cabdulaahi cumar ( Aweys Bulalow ) ayaa hoosta ka xariiqey in isbitaalka guud ee degmada Afgooye uusan shaqeynin tan iyo marki alshabaab laga saarey degmadaasi hasa haatee waxa uu xusey in Degmada haatan ay ka shaqeeyaan Goobo caafimaad oo si gaar ah loo leeyahay taasi oo uu xusey in ay ku adagtahay dadka danta yare ee aan waxba haysan .\nDr. Aweys Bulalow ayaa xaqiijiyey in saacidihii ugu dambeeyey ay cudurkaasi u geeryoodeyn dhowr ruux halka tiro kalena ay la il daran yihiin cudurka Shuban Biyoodka.\nDegmada Afgooye ee gobolka Sh.Hoose ayaa inta badan deegaanada hoostaga waxaa ay ku teedhsan yihiin nawaaxiga webiga shabelle waxaana inta badan ka dilaacaan cuduro ay ugu horeeyaan shuban biyoodka iyo Maleeriyada.\nMarka La Eego Xaalada Dadka ku nool Degmada Afgooye ayaa ah mid aad u daran marka aad fiiriso xaalada caafimaad eek u taagan degmadaasi.


MAREYKANKA oo dib u billaabay dhaqaalihii uu siin jiray ciidanka xoogga dalka | Xaysimo\nHome War MAREYKANKA oo dib u billaabay dhaqaalihii uu siin jiray ciidanka xoogga dalka\nMAREYKANKA oo dib u billaabay dhaqaalihii uu siin jiray ciidanka xoogga dalka\nDowladda Mareykanka ayaa shaaca ka qaaday inay toddobaadka dib u billowday qeyb ka mid ah kaalmadii dhaqaale ay siin jirtay ciidamada dowladda Soomaaliya ee horey loo hakiyey.\nQoraal kasoo baxay safaaradda Mareykanka ee Muqdisho ayaa lagu yiri “Dowladda Mareykanka waxay dib u billowday toddobaadkan inay caawimaad amni oo toos ah siiso cutubyo ka tirsan Ciidamada Xoogga Dalka Soomaaliyeed, ayada oo la taageerayo howl-gallada ka hor-tagga argagixiso ee ka dhanka ah Al-Shababa ee gobolka Shabeellada Hoose.”\nDowladda Mareykanka ayaa sheegtay inay amaaneyso tallaabooyinka ay qaaday dowladda Soomaaliya, si loo horumariyo maamulka maaliyadda Ciidamada Xoogga Dalka, taasi oo qeyb ka ah is-beddelada lagu sameynayo hay’adaha dowliga ah.\n“Tani waxay Mareykanka siineysa kalsooni dheeri ah oo ku aadan hababka la xisaabtanka ee kheyraadka deeq-bixiyaha,” ayaa lagu yiri qoraalka.\nDowladda Mareykanka ayaa ugu baaqday dowladda federaalka ee Soomaaliya inay sii waddo inay ahmiyad siiso is-beddelada amniga, oo ay ku jiraan maareynta hantiada, taasi oo qeyb ka ah, baa la yiri, dadaallada lagu dhisayo ciidamo awood iyo xirfad leh, lalana xisaabtami karo.\n“Ayada oo is-beddelada socda ee ciidamada xoogga ay muhiim yihiin, Mareykanka waxay sii wadi doonaan inay taageeraan kaliya howl-gallada diiradda lagu saarayo ka adkaanta ururada argagixisada,” ayaa lagu yiri bayaanka safaaradda Mareykanka ee Muqdisho.\nMareykanka ayaa dhinaca kale dib carabka ugu adkeeyey muhiimadda ay leedahay dib u heshiisiin dhex marta dowladda federaalka iyo dowlad goboleedyada.\n“Waxaa intaas dheer, dib u heshiisiin dhex marta dowladda federaalka iyo dowlad goboleedyada waa tallaabo muhiim u ah dib u aas-aasidda dowladnimada, ammaanka iyo baraaraha dhammaan Soomaalida.”


Maxkamadd Xukun Ku Riday Sarkaal Ka Tirsana Dowladii Siyaad Barre – Radio Simba 95.0 MHZ – Simbanews – Idaacada Simba\nQodobo Looga Digay Madax Goboleedyada ku Shiraya Dhuusa-mareeb+Dhageyso\nShabaab oo Burburiyay Mid Kamid ah Shirkaddda Isgaarsiinta ee Gobolka Woqooyi Bari\nAl-Shabaab oo Sheegatay Mas’uuliyadda Qarax Ka Dhacay Magaaladda Muqdisho\nMadaxweynaha Koonfur Galbeed Soomaaliya oo Gaaray Dhuusa-mareeb+Sawirro\nMaxkamadd ku taala Dalka Mareykanka ayaa Xukun ku riday Kornayl Yusuf Cabdi Cali oo ku magac-dheer Kornayl Tuke, oo ka Tirsanaa Saraakiishii hore ee Ciidamadii Malatariga Dowladdii Maxamed Siyaad barre.\nSarkaalka ayaa lagu eedeeyay inuu jirdil gaystay xilligii uu socday dagaalkii sokeeye ee Soomaaliya.\nKornaylka ayaa maalmihii ugu dambeeyay taxi wade ka ahaa gobolka Virginia ee dalka Maraykanka, ka hor intaan shaqadaas laga joojinin.\nKonrnayl Tuke ayaa waxaa dacwo ka gudbiyay Farxaan Taani Warfa, oo sheegay inuu jirdil iyo toogasho u gaystay,waxaana lagu xukumay inuu bixiyo magdhaw gaaraya 500,000 oo doollar.\nKornayl Tuke waxa uu ka mid ahaa saraakiishii ciidankii qaranka Soomaaliya ee dowladii Maxamed Siyaad Barre madaxda ka ahaa, Kornaylka wuxuu kamid ahaa sarakiil tababar fiican kusoo qaatay dalka Maraykanka sida uu sheegay qareenkiisa Joseph Peter.\nWuxuu dowladdii kacaanka ka ahaa taliyihii guutada shanaad ee milatariga Soomaaliya, waxaana lagu eedeeyay inuu mas’uul ka ahaa tacaddiyo ka dhan ah bani’aadanimada oo la sheegay in uu ka geystay goboladii waqooyi oo haatan la yirahdo Somaliland.\nDhacdooyinka lagu eedeeyay ayaa la sheegay inay dhaceen sanadihii 1970-meeyadii ilaa 1980-meeyadii, sida ku xusan warqadaha ninka dacwada gudbiyay.\nKornaylkan Soomaaliyeed ayaa loo heystaa dil 30 sanno ka hor dad rayid ah oo loogu geystay Magaalada Gabilay.


Saami-qeybsigu Waa Shaxda Guurtida Loo Xulo. Laakiin Wakiilda Tira-Koob Kaliya Ayaa Go`aan ka Gaadhi Kara. Qalinkii Maxamuud Biix • Oodweynenews.com Oodweyne News | Oodweynenews.com Oodweyne News\nSaami-qeybsigu Waa Shaxda Guurtida Loo Xulo. Laakiin Wakiilda Tira-Koob Kaliya Ayaa Go`aan ka Gaadhi Kara. Qalinkii Maxamuud Biix\nAugust 9, 2019 | Published by: baxsane\nSaami-qeybsigu Waa Shaxda Guurtida Loo Xulo. Laakiin Wakiilda Tira-Koob Kaliya Ayaa Go`aan ka Gaadhi Kara. Qalinkii Maxamuud Biixi Saami-qeybsigu Waa Shaxda Guurtida Loo Xulo. Laakiin Wakiilda Tira-Koob Kaliya Ayaa Go`aan ka Gaadhi Kara. Qalinkii Maxamuud Biixi\n…waxa isaso tareysa legdan muran galiyey, sida loo waajahayo doorashooyinka golaha wakiilada ee somaliland ilaa iyo intii loo gudbey nidaamka doorashooyinka, laga soo bilaabiyo xiligii loo codeeyey distoorka Somaliland 2001.\nSaami-qeybsigu waxa uu ragaadinayaa geedi socodka Somaliland in ay noqoto qaran, hana-qaada oo degal ku yeesha shucuubta geeska Africa. Sababta ugu weyni ay tahay in saami-qeybsiga inta badan aad ugu mitidayaan; madax dhaqameedka iyo siyaasiyin kasoo jeeda gobolada darafyada oo ku saleysan in ay saami goan in ay ka helaan iyadoo lagu saleyno kaliya tusmo reereed.\nHadaba, sidee ayeey u macaamilaan dawladaha sida xorta ah wakiilada golayaasha sharic dajinta ee matalaya dadweynaha soo doortaa?. Waxaynu tusaale usoo qaadan doonaa sdia loo qeybsado golayaasha wakiilada(population representatives) dalakla horu marey, doorashooyinkuna biyo dhigeen.\nMid ka mid ahi waa ingiriiska (UK) oo afar quruumood oo kala duwani, degto. Iyo Mareykan (USA) oo dadku midab ku kala duwan yiin. Waxa kale oo aan soo qaadaneynaa, Iyana dalal Africa ah, sida Kenya. Waxaynu udub dhaxaad ka dhiganeynaa halbeegyada salka u ah doorashooyinka sida Tirakoob(national census) iyo Diiwaan galinta Cod-Bixiyaasha(voter registaration)\nWaxa ku nool sida ku xusan tirakoobkii 2011 dad lagu qiyaaso 63 malyuun oo u qeybsan sidan.\nEngland waxa ku nool 55 malyuun iyo dheeraad, waxaaney golaha parliament ka heshey 533 kursi. Taas oo ka dhigan qiyaastii, halkii kursi waxa uu ku qiimeysan yahay 100 kun wax yar ka badan.\nScotland waxa ku nool 5 malyuun iyo badh, waxa ay heshay 59 kursi parliament oo midkiiba ku qiimeysanyey, ku dhawaad 92 kun. Wales waxa ku nool 3 malyuun iyo lixdan kun, waxay heshay 40 kuris, oo midkiiba ku qiimeysanyey 77 kun. North Ireland waxa ku nool 1 malyuun iyo 8 boqol oo kun, waxay heshay 18 kursi, oo midkiiba ku qiimeysanyey, 100 kun oo cod.\nHadaba, qiimaha kursiga wakiilka baarlamaanku (constituency) ee UK waxa lagu jaan-gooyey codka calaa kursi. 77-100 kun oo qof meeshii ay ku noolyiin. Waxa inoo soo baxaya in UK ay tahey dal nidaamka doorasho oo ay leeyiin hoosta laga soo unko. Laguna saleeyo goobtii dadkeedu ka bataan 60 kun ilaa 100 kun in loo qoondeeyo hal kursi parliament. Taas oo ka turjumeysa in ay qaateen nidaam xisbigii ugu kuraas bataa talada qabto lehna Raiisal Wasaare.\nMareykan dadka ku nooli, waxay u qeybsamaan dhanka midabka, sida cadaan, madow, latino oo kale. Guud ahaan Mareykan waxa ku nool 325 malyuun oo qof. Kuraasta wakiiladuna waa 435 kursi congress. Midkiiba waxa uu ku qiimeysanyey ilaa 650-900 kun oo qof.\nWaxa xusid mudan in gobolada 50 ka ah ee dalku ka koobanyey, kuraasta waxey u qeybsadaaan sida ay u kala dad badanyiin oo kaliya. Tusaale ahaan gobolka California waxa ku nool ku dhawaan 40 malyuun waxaana kasoo baxa 53 wakiil, halka Vermont oo ilaa 625 kun noolyiin ay leeday 1 wakiil. Gobolka la yidhaa Idaho isna ay ku noolyiin 1,8 malyuun oo hadana uu leeyey 2 wakiil.\nDalka Mareykanku waxa uu qaatey, nidaam guud, oo kor laga unko nidaamkiisa doorasho. Taas oo macneheedu yahay, gobol kasta waxa uu sar-goosanaya nisbada(qiyaasta) dadkiisu ka yihiin, tirada guud ee dalku yahay. Marka dadku sii kordhaan wey kordhayaan, hadeey dhin-maana kuraastiisu wey yaraaneysaa.\nKenya waxa la sheegaa in ay tahay, dalka ugu wacan dhanka xog ururinta, iyo warqaaha aqoonsiga(identification Cards and Record Keeping) waxa ka dhaqan gashey nidaam doorasho oo labada nooc ee kala aha ka guud oo madaxtooyada lagu soo doortomadax ka kow, iyo midka hoosta laga unko ee kuraasta wakiilada loo asteeyo. Waa nidaam aad shabah ugu leh kan ka shaqeeya Somaliland.\nSikastaba, ha ahaatee, dawlada kenya wey ku guul-dareysatey, in ay dib habeyn ku sameyso nidaamka loo doorto golaheeda wakiilada. Sababtoo ah waxa u asteysan yahay qaabka kuraasta loo qeybso degmo-doorasho ee ah nidaamka hoos ka tirinta ee Ingiriisku adeegsado.\nArinkani waxay dhaxalsiisey in ay keento duudsi in degmooyin badan oo dad badani ku noolyiin ay is kuraas leegaadaan, kuwa kale oo codkoodu yar yahay. Degmooyin isku cod ahina kala kuraas bataan. Sababtuna tahay, xiligii sidan kuraasta loo qeybiyey oo ku beegneyd 70 sano mudo ku siman, waxa dhacay in degmooyin aad u dad bataan, kuwa kalena ay yaraadaan.\nIyadoo distoor cusub oo laga hir galiyey dalka Kenya 2007 kii dalkaasna loo qeybiyey 47 degmo(county), halka hore uga ahaa 12 gobol.\nTusaale ahaan degmada Mandera County waxa ka diiwaan-gashan dad dhan 1,025,756(in ka badan Malyuun) waxay leeday 6 kursi oo loo qeybiyey lix goob doorasho(Constituency).\nHalka degmada Kisii County ay ku noolyiin dad dhan 1,152,282(dad labaatan kun kabadan Mandera), waxa ay leeday 9 Consituencies ama 9 kursi doorasho goobeed.\nHalka degmada Garissa County oo ay ku noolyiin 6,23,00(lix boqol oo kun) ay leeday 6 consituencies, lix kursi doorasho goobeed.\nSomaliland waxa dabayaaqadii 2002 golihii wakiilada ee markaas joogey, go´aamiyey, in sidii lixdankii 1960 kii lagu galay lagu sar-goosto, oo kuraastii degmo-doorsho(constituency).\nWaxa laqaatey sidii 1960 kii, wax lagu doortey. Oo lagu dhuftey korodhka qiyaasta dadka, oo ah 2,5% ( natural growth rate) kaas oo cilimiga Demography-gu, ka dhigto halbeeg lagu eego kobaca umadaha, waxaanu laga xisaabshaa, tirade dhalata, oo laga jaro inta dhimata iyo inta safarta, tahriibta ama dalka ka baxda(migration movement). Max-suulka kasoo hadhaya ayaa la yidhaa, korodhka dadweynaha(growth rate).\nWaxa xusid mudan, in Somaliland/Somalia hay`ada arimaha dadka ee qaramada midoobey UNFPA ay sameysay qiyaas tira-koob(snap-chat census) 2014. Sida uu wasiirkii qorsheynta Somaliland ee xiligaasi Dr. Sacad Cali Shire, markii la daahfurey xogtaas uu boogaadiyey, macnaheeduna yahay in Somaliland ku kalsoontey.\nXogtaas waxay u dhigneyd iyadoo labada gobo ee Maroodi-jeex iyo Saaxil la isku darey(W.Galeed) iyadoo wadarta guud, ee kasoo baxdey dadka reer Somaliland ay aheyd in ka badan sadex malyuun iyo badh (3,508,180). Markaas waxeynu wadarta gobol kasta u qeybineynaa, ta guud ee Somaliland oo lagu dhuftey kuraasta wakiilada ee ah 82 kursi, waxa kasoo baxaya, kuraasta uu ka helayo gobol kasta, waa hadii tirakoobkan lagu dhaqan galo.\nAwdal 673,263/3508180 = 0,1919*82 = 16 kursi W.Galbeed 1,242,003/3508180 = 0,354*82 = 29 kursi Togdheer 721,363/ 3508180 = 0,2056*82 = 17 kusi Sool 327,428/3508180 = 0,0933*82 = 7 kursi Sanaag 544123/3508180/ = 0,155*82 = 13 kursi\nSidoo, kale Waxa iyana 2016 kii Gudida Diiwaagalinta ee Somaliland(somaliland voter registration) ka hirgaliyeen dalka nidaam diiwaan galineed oo loo adeegsadey tiknolajiyad casri ah. Kaas oo ay ka soo ururtey xogtani: tirada gobolka/tirada guud(873,331) X 82(tirada wakiilada)\nHadaba inagoo ku sar goosaneyna, xogahan cusub ee hay`ada UNFPA ay qaadey iyo kan Gudida Doorashooyinka Qaranku, ee kor ku xusan. Intuba waxay bixinayaan qiyaaso aad iskugu dhaw dhanka kuraasta gobolada Somalilanda ka koobantey. Taas oo ay muuqato in shaxda hada lagu dhaqmo, ee ku salaysan, shaxdii 1960 kii ee laqaatey 2002 kii markii degmooyinka loo asteeyey, darajooyinka A, B, C. oo aheyd 23 degmo oo ku jiraan, degmooyinka Bali-gubadle iyo Salaxley. In ay yihiin kuwa lagu sar-goosanayo, doorashooyinka lagu wadey in ay dalka ka qabsoomaan, ee ka hirgalay Somaliland.\nDeegaanada saai-qeybsiga ku doodaya, gar-bey u leeyiin siday doonaanba ha u la muuqatee. Laakiin iyana waxa yaable leh sababta dadka degan gobolada Maroodi-Jeex iyo Togdheer na ay u raadsan waayeen, xuquuqda kuraasta kaga maqan, oo ay ugu biiri waayeen, dhawaaqyada dheer ee ay gobolada darafyadu gadhwadeynka ka yahay, iyagoo raba waa Hargeysa iyo Burco in diiwaan galin la sameeyo laguna qeybsado kuraasta wakiilada.\nSaami-qeybsi loo sameeyo golaha Wakiiladu, waxa uu keenayaa ragaadin sharci, in qiima tirisa qiimaha cod-bixiyayaasha, kana dhigeysa doorashada raq ardaayo qabiilooyin ka kooban waaxyeeysteen. Taas oo aakhirka shaqadii wakiilada iyo siyaasadii xukumadaba gacanta ugalin karta, shaqsiyaad dhaqan, ama ganacsi oo dhaxal tooyo gasha.\nTusaale ahaan, dalka Lubnaan, waxa uu leeyey gole Baarlamaan oo ka kooban 128 xildhibaan waxa loo qeybiyey si isleeg Muslin iyo Masiixi. Hadana midkastaaba waxa uu usii qaybsadey mad-hab madhab hoose, taas gacanta u galisey in xubnaha matalaya mad-hab hoosaad kasta in qaataan odayaal dhaqan ama tijaar gancansi, lana baxay guryaha siyaasada.\nFoolxumooyinka laga dhaxleyna noqotey in 27% shacabka dalkaasi heystaan 50% kuraasta wakiilada. Hal qof oo dalkaas ka mid ahi waxa gacanta ugu jirta xulida 45 xildhibaan waanka madaxweynaha hada ka taliya ee la yidhaa Masheel Coon, isagoo ah qeybta uga balaadhan ee Masiixiga matala ee layidhaa Maarooniga.\nHadii dariiqaas aynu raacno, Somaliland waxay noqoneysaa mid dadka hada saami-qeybsiga raadineyaa, ay u horseeda xiisad aan damin gudahooda. Waayo? Jawaabtu waxay tahay; kuraastan waxa lagu soo xero galiyey magac qabiil, markaasna aynu magac reero hoose ku qeybsano. Halkaasna mid tiraya yar oo ku mitida iyo mid istaawiyey farro, oo cod ku andacooda, oo horseeda isnac iyo iska horimaad labadaba.\nAakhirkana kuraastaasi ay gali doonot gacmo dantooda uun ka fiiriya siyaasada, xataa hadii ay noqoto mid qaranka ku lid ah. Sida Lubnan oo kale oo badhna u raxeeyaan Sucuudiga sida Suniga badankiisa , badh kalena Iran sida Shiicada, badhna France sida Maroonka Masiixiga.\n@ in la bilaabo tirakoob qaran oo dalka oo dhan ah, isna xukuumada Somaliland awood dhaqaale, farsamo iyo siyaasadeed uma heyso in ay sameyso. Sababta oo ah; dalalka Africa dawlado aad u tiro yar baa awood u leh sida egypt iyo South Africa, taasi waa dhaqaale. Siyaasiyan wali aduunku waxa uu inaga tirinayaa qeyb ka mid ah Somalia, taas oo adkeyneysa qabsoomida tirakoob. Waa tasadexaade, waxa jira deegaano baaxad leh oo Somaliland ah oo wali amaan ahaan gacanta dawlada ka baxsan.\n(b) iyadoo duruufahaas la eegayo, waa in aan lagu riixin Xukuumada wax ka baxsan awoodeeda, oo lakala doorto, in la gudoonsado tii aduunku ka maraga ahaayeen ee aheyd diiwaangalintii codbixiyayaasha ka hirgashay Somaliland 2016, dadkii aan isdiiwaan galin-na, gaar ahaan gobolada Barriga loo furo in ay isdiiwaan galiyaan. Laguna asteeyo kuraasta wakiilada.\n(d) Dooda ah in wakiilada lagu qeybsado sida ay u sameysanyiin baarlamaanka yururb EU Parliament ama sida siman ee dawladuhu u qeybsadaan Qaramada Midoobey. Intaasuba waa dood-jaban oo ka fog, ta lagu dhiso dawladaha. Tusaale ahaan, Baarlamaanka Yururb saameyn kuma laha, siyaadaha hoose ee dhaqaalaha, doorashada ee dawladaha ka tirsan ururka reer Yurub. Laakiin, waxa uu ka garsooraa qardoofooyinka, iyo cabashooyinka ka soo yeedha gudaha dawladaha reer Yurub. Hadii ay noqoto mid xisbi, mid bulsho iyo mid shaqsi intaba.\n(e) Si aaney hay`adaha qaran ee aynu la rabno in tisqaadaan, oo aaney qabiilo inooga noqon, hadana dhugasho iyo xaq-dhawr loogu yeesho cabashada darafyada ku cabanaya, xuquuqdoodana la sugo. Waxa hodanti ah in nidaamka doorasho ee wakiilada laga dhigo sida ka madaxtooyada mid furan oo 82 ka xildhibaan ee wakiilada matali-doona loo doorto oo murashax waliba cod ka raadsado dalka oo dhan. Markaasn 82 xildhibaan ee ugu codbata ay noqdaan wakiilada la doortey. Iyadoo indhaha laga qarsan qoondooyinka haweynka iyo bulshooyinka la heybsooco.


App Annie wuxuu kuu oggolaanayaa inaad ku darto tirakoobka barnaamijyadaada Apple TV | Wararka IPhone\nApp Annie wuxuu kuu oggolaanayaa inaad ku darto tirakoobka barnaamijyadaada Apple TV\nPablo Ortega | | Barnaamijyada IPhone, Apple tv, Alaabada Apple\nHaddii aad tahay horumariye, hubaal waad ogtahay Barnaamijka Annie si qoto dheer. Waa websaydhada sida aadka ah loo dalbado si loo helo tirakoobka arjiga ee App Store. Annaguna waxaannu u haynaa war wanaagsan bulshada horumarinta, maxaa yeelay App Annie hadda wuxuu galayaa jiilka afraad ee Apple TV. Horumariyayaashu waxay ikhtiyaar u heli doonaan inay ka helaan falanqaynta iyo xogta tirakoobka App Store oo u khaas ah barnaamijyada Apple TV.\nApp Annie wuxuu awood u leeyahay inuu falanqeeyo barnaamijyada bilaashka ah ee bilaashka ah iyo kuwa la bixiyo ee ku jira Apple TV App Store. Waxay sidoo kale muujineysaa horumariyeyaasha darajo leh barnaamijyada ugu mushaharka badan iyada oo loo marayo Apple set. Barxadda ayaa horay u daabacday warbixinnadeedii ugu horreeyay ee dhadhanka isticmaalayaasha jiilka afraad ee Apple TV lagu muujiyo inta lagu jiro Kirismaska.\nTusaale ahaan, waxaan awoodnay inaan ogaanno in qaybaha doorbidaya isticmaaleyaasha dejintu ay yihiin ciyaaro iyo madadaalo. Inta badan barnaamijyada ugu badan ee la soo dejiyey ee TOP 100 waxaa iska lahaa mid ka mid ah qeybahaas. Dalka Mareykanka oo keliya, barnaamijyada madadaalada ayaa ka sarreeyay soo dejinta ciyaarta. Maxay tahay sababta dhaqankan oo ka yaabin karta wax ka badan hal? Xaqiiqda fudud ee daawadayaasha Mareykanku ay door bidayaan inay ku macsalaameeyaan telefishanka telefishanka oo ay ku cunaan taxanahooda ay ugu jecel yihiin barnaamijyada Apple TV, ikhtiyaar ka dhaqaale iyo raaxo badan\nSida aan filan karno, Netflix waa mid ka mid ah barnaamijyada la soo dejiyey ee ku jira qiimeynta App Annie, oo ay weheliso VLC.\nWadada buuxda ee maqaalka: Wararka IPhone » Alaabada Apple » Apple tv » App Annie wuxuu kuu oggolaanayaa inaad ku darto tirakoobka barnaamijyadaada Apple TV\nIPhone 6s ayaa ahaa taleefankii casriga ahaa ee ugu awooda badnaa sanadkii 2015, sida laga soo xigtay AnTuTu\nKhariidadaha Google ayaa awoodi doona inay qiyaasaan meelaha aad ku socoto


Qarax loo adeegsaday gaari oo ka dhacay Buulo-burte, 7 ayaa ku dhimatay. - Wargeyska Faafiye\nQarax loo adeegsaday gaari iyo weerar xigay ayaa saaka ka dhacay degmada Buulo-burte ee gobolka Hiiraan, waxaana ku dhimatay toddobo qof, afar kalena waa ay ku dhaawacantay.\nDad dhintay waxaa ku jira abaanduulihii guutada 10-aad ee ciidanka xoogga dalka Soomaaliya ee gobolka Hiiraan, Kornayl Maxamed Aamiin, afar askari oo ka tirsanaa ciidanka xoogga dalka iyo saddex askari oo ka tirsanaa ciidanka dalka Jabuuti ee qeybta ka ah howlgalka Midowga Afrika ee AMISOM.\nQaraxa ayaa loo adeegsaday gaari nooca xaajiyadda loo yaqaanno oo laga soo buuxiyay walxaha qarxa, wuxuuna ka dhacay afaafka hore ee hoteelka Camalow. Maleeshiyo ka tirsan Al-Shabaab ayaa qaraxa kaddib waxay rasaas xooggan is-waydaarsadeen ciidanka dowladda ee ku sugnaa hoteelka afaafkiisa.\nSaraakiil ka tirsan ciidanka dowladda federaalka ayaa sheegay inay weerarka ku dileen dhowr iyo toban ka tirsan maleeshiyada Al-Shabaab ee ku lugta lahayd weerarka.\nCiidanka xoogga dalka iyo kuwa AMISOM ayaa Khamiistii la soo dhaafay ka qabsaday maleeshiyada Al-Shabaab magaalada Buulo-burte.\nMagaalada waxay 200 km dhinaca waqooyi uga beegan tahay magaalada Muqdisho. AMISOM ayaa guul wayn ku tilmaamtay qabsashadeeda maadaama ay saldhig u ahayd boqollaal ka tirsan maleeshiyada Al-Shabaab.\nRecent PostsBoqorka Sacuudiga oo wiilkiisa ka dhigay dhaxal sugeDaawo VIDEO : ‘Gaajo ayuu u dhintay wiil aan dhalay oo shan jir ahaa’Ahmed Kathrada, ninkii la xirnaan jiray Mandela, oo dhintayGeneral favors more aggressive approach in SomaliaUNHCR oo dalbatay baaritaan laagu sameeyay qaxootigii Soomaalida ee Yaman lagu laaayay.Editor’s Pick . Telefoonkii Hitler oo $243 kun oo dollar lagu iibsaday.43Random PostsRaggii Dilay Sheikh Cabduqaadir oo la Toogtay.Al-Shabaab gives new beard order .Qof Dumar ah oo xabad ku dhacday -dabaaldagii Minneapolis .Kismaayo: Duqeyn mar kaleAdoption of a Somali girl, 3, by lesbians is halted after protests.


Xildhibaan Cabdulqaadir Jirde: Somaliland iyo Soomaaliya waxay yeelan karaan qarannimo-wadaag - WardheerNews\nXildhibaan Cabdulqaadir Jirde: Somaliland iyo Soomaaliya waxay yeelan karaan qarannimo-wadaag\n3dii bisha Ogost 2020 ayaa machadka ISIR (Institute for Strategic Insights and Research), ee fadhigiisu yahay Hargeysa, uu soo qabanqaabiyey kulan lagu gorfeynayo wada-hadalladii Soomaaliland iyo Soomaaliya ee ka dhacay Djibouti bartamihii bishii Juun 2020ka.\nKulankaas waxa ku marti ahaa Xildhibaan (Xldh) Cabdulqaadir Jirde oo xubin ka ah Baarlmaanka Soomaaliland, oo kulankaas ka jeediyey hadal dadkii madasha fadhiyey u dhego-raariciyeen, ka qayb-gelayaashii kulankana halqabsi u wada noqday (point of reference), baraha bulshadana aad loogu baahiyey.\nXldh. Jirde waxa uu ibo-furay feker-curin cusub oo aan hore saaxadda siyaasadda Soomaalida loogu hayn oo ku aaddan furayaasha wadahadallada Soomaaliland iyo Soomaaliya; kuwaas oo ah, sida uu u yidhi: Qarannimo-wadaag (shared sovereignty), kalsooni dhisid (confidence building) iyo aaminka in mustaqbal wacani innaga horeeyo (leap of faith), Ilaah idankii.\nXldh. Jirde waxa uu tusaale ku bixiyey in Soomaaliland (SL) iyo Dawladda Federaalka Soomaaliya (DFS) wada maamulaan duulista hawada (civil aviation) ay ka dhigan tahay Qarannimo-wadaag.\nKa qayb-gelayaashii kulanka qaar ka mid ahina waxay ku dareen in arrinka Baasaboorada lagu xallin karo dariiqadaas Qarannimo-wadaagta ah. Ogoow, shacabka Soomaaliland waxay badi Baasaboorada u doontaan Garoowe, waxayna kaga dhoofaan Hargeysa.\nTusaalayaasha kulanka lagu xusay waxay badi u dhacayeen in la wada maamulo astaamaha Qaran ee Jamhuuriyadda Soomaaliyeed sida cirka, badda iyo kaalmada caalamiga ah. Waxa kale oo lagu dari karaa rasmiyeynta caawimada caalamiga ah ee ay hadda Soomaaliland kaga qayb-qaadato dhuumashada dhabarku muuqdo. Liisku waa dheeraan karaa, laakiin waa inay ahaadaan heshiisyo rasmi ah oo labada Baarlaman-ba laga ansixiyo.\nInkastoo Xldh. Jirde uusan toos u qeexin erayga Qarannimo-wadaag (shared sovereignty), haddana waxan qiyaasayaa inay ka duwan tahay “joint sovereignty” (qaramo wax-wada-leh). Laakiin qasdiga ka raacoo waa madax-banaanida qarannimo ee caalamku aqoonsan yahay (de jure) ee Xamar taal waanu idin la leenahay. Waa run, waana hal gar ah.\nFasiraad ayaa -se ka soo bixi karta, kolay dadka qaar odhan karaan, taasoo ah in haddii sidaa Xldh. Jirde soo jeediyey la yeelo inay madax-banaanida DFS nuqsaamayso. Jawaabtu waa goorma ayaa madax-banaanimo buuxda Soomaaliya ugu dambaysay! Maalin walba waxaynu maqalnaa doorka weyn ee ay AMISOM, UNSOM, beesha caalamka, EU, ciidamada Itoobiya, ciidamada Kenya iyo Maraykanka ay ku leeyihiin arrimaha gudaha Soomaaliya, iyagoon cidna waxba isaga tirin.\nWaxa habboon inay dhammaan dalalkaas iyo UNSOM ba ka soo baxaan gadaasha daaha ay ku dhuumanayaan oo soo fariistaan miiska talada. Hubaal Soomaaliya waxay ku hoos jirtaa, ugu wacnaan, wisaayadda (trusteeship) dalal ajenebi ah.\nFasiraad kale ayaa waxay iyana noqon kartaa in haddii fikradda Xldh. Jirde la qaato ay noqonayso tallaabo Hargeysa ku dhawaynaysa xagga ictiraafka. Jawaabtu waa faraq baa u dhexeeya dawladnimo (statehood) iyo qaran madax-banaan (sovereign state). Kol haddii aan ilaa hadda cidina aqoonsan, Soomaaliland waxay weli hoos harsataa madax-banaanida Qarannimo ee Soomaaliya. Joogsi.\nInkastoo ay sidaa tahay, haddana in waxyaabaha qaar la wadaagaa ma xalinayso arrimaha masiiriga ah ee dhexyaal SL iyo DFS, waa meel-ku-gaar uun. Maxay Hargeysa ku falaysaa dheef yar oo la isa soo dhaafiyey oo aysan cod ku lahayn qorshaynteedii hore!\nQarannimada Soomaaliya waxay taal Baarlamanka Federalka Soomaaliya (BFS). Kolkaa Hargeysa diyaar ma u tahay inay xildhibaano u soo dirsato BFS si ay cod ugu yeelato arrimaha qaranka? Hargeysa waa inay la timaadaa sidii ay cod ugu yeelan lahayd arrimaha ay rabto inay la wadaagto DFS, aysan noqon qaate keliya, sidii ruux tuugsanaya.\nXildhibaano SL u soo diratay BFS ayaa fariisan kara meel gooni ka ah xildhibaanada kale, waxayna yeelan karaan codka diidmada (minortiy veto/double majority), oo ku aaddan arrimaha la isla gartay in labada dhinac wadaagaan.\nWaxa iyana habboon in la helo dariiqo lagu kala baxo haddii muran ka yimaado arrimaha la wadaagayo sida maxkamad (tribunal) gaar ah ama maxkamad dastuuri ah.\nXldh. Jirde waxa uu inoo tilmaamay agab sahlan, kharash lahayn, innagu hagi kara xal waara: in lala yimaado is-aamin iyo niyad-sami. Labaduba waa hanti aan la’aantood aadamiga macaamilkiisu jiri karin.\nXldh. Jirde wuxu summad ku dhigtay inuu yahay siyaasi aragti dheer, fekerkiisuna sanduuqa ka baxsan yahay. Saaxaddu waa u furan tahay qofkii wax ku darsanaya ra’yigan wax-ku-oolka ah. Ilaahay ta san ha ina waafajiyo.\nSpeaker event: Djibouti summit on Somaliland-Somalia Relations- A Search for a Broad based Roadmap\n" Arinta Somaliland Iyo Somaliya Mustaqbalka Waxay Ku Danbeyn Doontaa Dagaal Dhex Mara Labada Dhinac …" Gudoomiye…\nPosted by Ilays News on Thursday, August 13, 2020